IPL 2021: टीम इंडिया के दिग्‍गज विकेटकीपर ने लिया संन्‍यास... अब इस टीम को फिर बनाएगा आईपीएल चैंपियन... » द खबरीलाल\nIPL 2021: टीम इंडिया के दिग्‍गज विकेटकीपर ने लिया संन्‍यास… अब इस टीम को फिर बनाएगा आईपीएल चैंपियन…\n6 April, 2021 8:38 AM\nइंडियन प्रीमियर लीग (Indian Premier League) के मौजूदा सीजन की शुरुआत से पहले इस साल भारतीय क्रिकेट के तीन सितारे अंतरराष्‍ट्रीय क्रिकेट से संन्‍यास का ऐलान कर चुके हैं. इनमें ऑलराउंडर यूसुफ पठान, तेज गेंदबाज आर. विनय कुमार और विकेटकीपर बल्‍लेबाज नमन ओझा के नाम शामिल हैं. मगर हम जिस विकेटकीपर बल्‍लेबाज की बात करने जा रहे हैं उन्‍होंने संन्‍यास लिया था पिछले साल, यानी दिसंबर 2020 में. और अब आईपीएल (IPL) की सबसे कामयाब टीम मुंबई इंडियंस के साथ जुड़कर वो उसे रिकॉर्ड छठा खिताब दिलाने की ओर देख रहे हैं. बेहद छोटी सी उम्र में इतिहास रचने वाले इस धुरंधर विकेटकीपर का नाम है पार्थिव पटेल (Parthiv Patel).\nपार्थिव पटेल आईपीएल के पिछले सीजन में विराट कोहली की कप्‍तानी वाली रॉयल चैलेंजर्स बैंगलोर टीम का हिस्‍सा थे. मगर संयुक्‍त अरब अमीरात में खेले गए आईपीएल के 13वें सीजन के बाद दिसंबर में उन्‍होंने अंतरराष्‍ट्रीय क्रिकेट से संन्‍यास का ऐलान कर दिया. इसके बाद पार्थिव आईपीएल इतिहास की सबसे सफल टीम मुंबई इंडियंस से जुड़ गए. वो भी बतौर टैलेंट स्‍काउट. अब उनका इरादा मुंबई को रिकॉर्ड छठी बार आईपीएल की प्रतिष्ठित ट्रॉफी जिताने में अहम योगदान देने का है. पार्थिव अपने मकसद में कितना कामयाब हो पाएंगे, ये तो आने वाला वक्‍त ही बताएगा.\nपार्थिव पटेल ने संन्‍यास के बाद कप्‍तानी के मुद्दे पर विराट कोहली की जमकर आलोचना की थी. उन्‍होंने कहा था कि रोहित शर्मा की तुलना में विराट कोहली अच्‍छे कप्‍तान नहीं हैं.\nपार्थिव पटेल का करियर प्रोफाइल\nपार्थिव ने साल 2002 में बतौर विकेटकीपर बल्लेबाज डेब्यू किया था. उस समय उनकी उम्र 17 साल 153 दिन थी और वह टेस्ट फॉर्मेट में भारत के सबसे कम उम्र के विकेटकीपर बने थे. भारत के लिए 25 टेस्ट, 38 वनडे और दो टी20 मैच खेलने वाले पार्थिव ने टेस्ट में 934, वनडे में 736 और टी20 में 36 रन बनाए हैं. वहीं 194 फर्स्ट क्लास मैच में उनके नाम 43.39 के औसत से 11240 रन दर्ज हैं.\nआईपीएल में वह आरसीबी के अलावा मुंबई इंडियंस, चेन्नई सुपर किंग्स और सनराइजर्स हैदराबाद की ओर से खेले हैं. आईपीएल के 139 मैचों में उन्होंने 22.60 के एवरेज से 2848 रन बनाए. उन्होंने 13 अर्धशतक लगाए. विकेट के पीछे आईपीएल में उन्‍होंने कुल 85 शिकार किए हैं. इनमें 69 कैच और 16 स्‍टंप शामिल हैं.\nइन राशियों पर होगी बजरंगबली की कृपा… जानिए कैसा रहेगा आपका राशिफल…\nछत्तीसगढ़ में B.Ed, D.Ed सहित इन परीक्षाओं को लेकर टाइम टेबल जारी…


बहुत कम फिल्में ऐसी होती हैं,जो आरंंभ से अंत तक दर्शकों को बांध ही न पाएं। विक्रमजीत सिंह की 'रॉय' ऐसी ही फिल्म है। साधारण फिल्मों में भी कुछ दृश्य, गीत और सिक्वेंस मिल जाते हैं,जिसे दर्शकों का मन बहल जाता है। 'रॉय' लगातार उलझती और उलझाती जाती है। हालांकि इसमें दो पॉपुलर हीरो हैं। रणबीर कपूर और अर्जुन रामपाल का आकर्षण भी काम नहीं आता। ऊपर से डबल रोल में आई जैक्लीन फर्नांडिस डबल बोर करती हैं। आयशा और टीया में बताने पर ही फर्क मालूम होता है या फिर रणबीर और अर्जुन के साथ होने पर पता चलता है कि वे दो हैं। हिंदी फिल्म इंडस्ट्री के बैकड्राप पर बनी 'रॉय' इंडस्ट्री की गॉसिप इमेज ही पेश करती है। फिल्म के एक नायक कबीर ग्रेवाल के 22 संबंध रह चुके हैं। उनके बारे में मशहूर है कि वे अपनी प्रेमिकाओं की हमशक्लों को फिल्मों की हीरोइन बनाते हैं। कुछ सुनी-सुनाई बात लग रही है न ?\nबहरहाल,'रॉय' कबीर और रॉय की कहानी है। रॉय चोर है और कबीर उसकी चोरी से प्रभावित है। वह उस पर दो फिल्में बना चुका है। तीसरी फिल्म की शूटिंग के लिए मलेशिया जाता है। वहीं वह आयशा से टकराता है। आयशा उसकी जिंदगी के साथ फिल्म में भी चली आती है। दूसरी तरफ रॉय भी मलेशिया में है। वह अंतिम चोरी के लिए आया है,जिसके बाद उसे किसी अनजान देश के अनजान शहर में अनजान नाम से जिंदगी जीना है। रॉय और कबीर की इस कहानी में टीया और आयशा की वजह से गड्डमड्ड होती है। जैक्लीन फर्नांडिस दोनों रूपों में एक सी लगती हैं। डबल रोल सभी के वश की बात नहीं होती। खास कर जब हिंदी बोलने और पढऩे नहीं आता हो तो संवाद अदायगी में फर्क कैसे आएगा?\n'रॉय' की सबसे कमजोर कड़ी जैक्लीन फर्नांडिस हैं। उन्होंने नाच-गाने में भरपूर ऊर्जा दिखाई है। अभिनय से अभी वह कोसों दूर हैं। अर्जुन रामपाल और रणबीर कपूर समर्थ अभिनेता हैं। निर्देशक ने इस फिल्म में उनके सामथ्र्य का उपयोग गैरजरूरी समझ है। दोनों ने बेपरवाही के साथ काम किया है। अन्य दिक्कते भी हैं। अर्जुंन रामपाल की दाढ़ी चिपकाई हुई दिखती है। रॉय के रूप में रणबीर कपूर भी खोए-खोए से हैं। उनका चरित्र ही वैसा गढ़ा गया है। दोनों एक समय के बाद नीरस और अप्रभावी हो जाते हैं।\nफिल्म की थीम के हिसाब से सलेटी रंग चुना गया है,लेकिन वह अधिक काम नहीं आ पाता। निर्देशक और लेखक ने पटकथा पर अधिक मेहनत नहीं की है। कुछ नया करने और दिखाने के चक्कर में फिल्म फिसल गई है। फिल्म के गाने ठीक-ठाक हैं। उनकी लोकप्रियता से कुछ दर्शक भले ही आ जाएं। फिल्म में खामोशी,खामोशी का शोर और खामोशी का जहां जैसे शब्दों का प्रयोग बार-बार हुआ है। फिल्म में एक संवाद है कि जो बात समझ में नहीं आती,वह सुनाई भी नहीं पड़ती। उसी तर्ज पर कहें तो जो दृश्य समझ में नहीं आते, वे दिखाई भी नहीं पड़ते।\nअर्जुन रामपाल जैक्‍लीन फर्नांडिस रॉय विक्रमजीत सिंह\nस्‍वप्निल कान्‍त दी�


सिर्फ दिल्ली-पंजाब ही नहीं उत्तर प्रदेश और बिहार में भी 3-3 सीटों पर चुनाव लड़ेगी AAP – CNN Awaz News\nनई दिल्ली। आम आदमी पार्टी (आप) ने रविवार को घोषणा की कि वह उत्तर प्रदेश व बिहार में तीन-तीन सीटों पर चुनाव लड़ेगी. आप ने अपने उम्मीदवारों की भी घोषणा कर दी है. आप नेता संजय सिंह ने कई ट्वीट्स कर बताया कि उत्तर प्रदेश में पार्टी सहारनपुर, गौतमबुद्ध नगर व अलीगढ़ से चुनाव लड़ेगी.\nसिंह ने कहा, “आप की राजनीतिक मामलों की समिति (पीएसी) ने उत्तर प्रदेश में तीन नामों को मंजूरी दी है. सहारनपुर से योगेश दाहिया, गौतमबुद्ध नगर से प्रोफेसर श्वेता शर्मा व अलीगढ़ से सतीश चंद शर्मा आप के उम्मीदवार होंगे.”\nसहारनपुर व गौतमबुद्ध नगर में सात चरण के आम चुनावों के पहले चरण में 11 अप्रैल को मतदान होंगे, जबकि अलीगढ़ में 18 अप्रैल को मतदान होंगे. संजय सिंह ने यह भी कहा कि बिहार में पार्टी तीन सीटों- किशनगंज, सीतामढ़ी व भागलपुर से चुनाव लड़ेगी.\nसिंह ने कहा कि किशनगंज से अलीमुद्दीन अंसारी, सीतामढ़ी से रघुनाथ कुमार व भागलपुर से ई.सत्येंद्र कुमार, आप के उम्मीदवार होंगे. किशनगंज व भागलपुर में दूसरे चरण में 18 अप्रैल को मतदान होंगे, जबकि सीतामढ़ी में पांचवें चरण में6मई को चुनाव होंगे. आप दिल्ली, गोवा, हरियाणा और पंजाब में सभी सीटों पर चुनाव लड़ रही है. पार्टी ने दिल्ली की सभी सात सीटों पर और गोवा की दो सीटों पर उम्मीदवारों की घोषणा कर दी है.


आकाश विजयवर्गीय का बैटकांड : जानिए कब, कहां और क्या हुआ था | madhya-pradesh - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nसीएम कमलाथ ने इस कांड के बाद एक पत्र जारी किया था. उसमें लिखा था कि बैट का इस्तेमाल जीत के लिए किया जाना चाहिए, प्रजातंत्र की हार के लिए नहीं.\nUpdated: July 2, 2019, 1:24 PM IST\nआकाश विजयवर्गीय का बैटकांड\nप्रधानमंत्री नरेंद्र मोदी ने बीजेपी नेता कैलाश विजयवर्गीय के बेटे आकाश विजयवर्गीय के बैटकांड पर सख़्त नाराज़गी जताई है. आकाश की हरकत़ की कांग्रेस पहले ही निंदा कर चुकी है. उस मामले में आकाश की गिरफ़्तारी भी हो गयी थी. अब वो ज़मानत पर रिहा हुए हैं. एक नज़र डालते हैं कि पूरा मामला क्या था.\n26 जून की वो दोपहर-इंदौर में ये बैट कांड 26 जून को हुआ था. शहर के गंजी कंपाउंड इलाके में नगर निगम की टीम एक जर्जर मकान को ढहाने गयी थी. ये मकान उस इलाके के उन 26 मकानों में शामिल था, जो नगर निगम ने अति ख़तरनाक घोषित किए हैं. बारिश में कहीं ये ढह ना जाएं इसलिए मॉनसून से पहले ऐसे घर सुरक्षित तरीके से ढहाए जाने थे. नगर निगम का अमला दौलतराम नाम के शख़्स का मकान ढहाने पहुंचा था.\nआकाश का बवाल- आकाश इंदौर-3 से विधायक हैं. गंजी कंपाउंड का ये इलाका आकाश विजयवर्गीय के निर्वाचन क्षेत्र में आता है. मकान मालिक ने मकान ढहाने की बात अपने विधायक आकाश को बतायी. जैसे ही नगर निगम का अमला वहां पहुंचा आकाश भी अपने समर्थकों के साथ पहुंच गए और नगर निगम की कार्रवाई का विरोध करने लगे. वो और उनके समर्थक जेसीबी मशीन पर चढ़ गए और तोड़फोड़ शुरू कर दी. उसके बाद आकाश ने बैट उठाया और नगर निगम के अफसर धीरेन्द्र बायस को पीटना शुरू कर दिया. आकाश और उनके समर्थकों ने नगर निगम के अमले को घेर लिया. मौके पर मौजूद पुलिस से भी वो भिड़ गए. निगम के अफसर के कपड़े पकड़क उन्हें झकझोरा गया. पुलिस को धकियाते हुए उन्होंने अफसर का पीछा किया.\nकट गया हंगामा - गंजी कंपाउंड के इस इलाके में ज़बरदस्त बवाल कट गया. नगर निगम ने अपनी कार्रवाई रोक दी. निगम के कर्मचारियों ने काम बंद कर दिया और आकाश के खिलाफ कार्रवाई की मांग करने लगे. शाम होते-होते आकाश विजयवर्गीय को गिरफ़्तार कर लिया गया.समर्थक पुलिस से भिड़ गए और उसे रोकने की कोशिश की. आकाश विजयवर्गीय के खिलाफ शहर के एमजी रोड थाने में FIR दर्ज कराई गई. उन पर बलवा और सरकारी काम में बाधा की धारा 353, 294, 506, 147 और 148 लगायी गयीं. कोर्ट ने उन्हें 14 दिन की न्यायिक हिरासत में भेज दिया गया.\nसीएम कमलाथ ने इस कांड के बाद एक पत्र जारी किया था. उसमें लिखा था कि बैट का इस्तेमाल जीत के लिए किया जाना चाहिए, प्रजातंत्र की हार के लिए नहीं. प्रदेश के गृहमंत्री बाला बच्चन ने बयान दिया था कि मामले में आकाश विजयवर्गीय के खिलाफ सख्त कार्रवाई की जाएगी. इस घटना से बीजेपी का चाल-चरित्र और चेहरा उजागर हुआ है. नगरीय प्रशासन राज्‍य मंत्री जयवर्धन सिंह ने इस घटना को दुर्भाग्यपूर्ण बताते हुए कहा कि किसी भी जनप्रतिनिधि को ऐसा नहीं करना चाहिए. इंदौर में महापौर बीजेपी की हैं, वह तय करेंगी कि इस मामले में क्या कार्रवाई करनी है.\nभड़क गए थे पिता कैलाश विजयवर्गीय\nआकाश के पिता कैलाश विजयवर्गीय से जब मीडिया ने इस बारे में बात की तो वो एक पत्रकार पर भड़क उठे. उन्होंने कहा था कि मेरा बेटा गलत काम नहीं कर सकता. पत्रकार से कहा था-कि आप जज हैं क्या? फिर कहा था- कि तुम्हारी हैसियत क्या है?\nबीजेपी नेताओं ने किया बचाव\nइंदौर नगर निगम में बीजेपी की सत्ता है. महापौर मालिनी गौड़ ने कहा था कि आकाश को पहले मुझसे इस बारे में बात करना चाहिए थी. बीजेपी नेता नरोत्तम मिश्रा ने कहा था-नया लड़का है. आकाश का तरीका ग़लत था लेकिन मकसद पवित्र था. इंदौर में आकाश विजयवर्गीय के समर्थन में धरना और प्रदर्शन तक हुआ. लेकिन नेता प्रतिपक्ष गोपाल भार्गव ने ज़रूर ये कहा था कि -जन प्रतिनिधियों को संयम बरतना चाहिए.\nनिगम कर्मचारी बर्ख़ास्त\nआकाश विजयवर्गीय की उस बवाल में नगर निगम के कई कर्मचारियों ने भी साथ किया था. नगर निगम कमिश्नर आशीष सिंह ने ऐसे सभी 21 कर्मचारियों को बर्ख़ास्त कर दिया था.\nमकान मालकिन ने किया बचाव\nमकान को लेकर हुए बवाल पर आकाश विजयवर्गीय ने कहा था कि नगर निगम अफसर महिलाओं से बदसुलूकी कर रहे थे. बात बढ़ने पर बाद में उस घर की महिलाएं सामने आयीं और उन्होंने कहा हमारी रक्षा में आकाश ने बैट उठाया था.\nकेस भोपाल ट्रांसफर\nइस बीच आकाश की सीएम का पुतला दहन मामले में भी गिरफ़्तारी कर ली गयी. इंदौर के सेशन कोर्ट ने आकाश की ज़मानत याचिका खारिज कर दी और केस भोपाल की विशेष अदालत में ट्रांसफर कर दिया. शनिवार को स्पेशल कोर्ट के अतिरिक्त सत्र न्यायाधीश सुरेश सिंह ने सुनवाई के बाद दोनों मामलों में उन्हें 50 और 20 हजार रुपये के निजी मुचलके पर जमानत रिहा करने का आदेश दिया.\nरिहाई के बाद जश्न\nआकाश की रिहाई के बाद समर्थकों ने इंदौर में जश्न मनाया. हर्ष फायर किए. उनका स्वागत किया. उससे पहले गिरफ्तारी के बाद पूरे शहर में आकाश को सैल्यूट करते हुए पोस्टर लगा दिए गए थे. उनके समर्थन में मैं भी बल्लेबाज मुहिम शुरू कर दी थी. हालांकि वो मुहिम आगे नहीं बढ़ पायी.\nये भी पढ़ें-बल्लाकांड: बेटा किसी का भी हो, पार्टी से निकाल देना चाहिए-PM\nFirst published: July 2, 2019, 1:13 PM IST


Vijay Hazare Trophy saurashtra beat Haryana by5wickets Yuzvendra Chahal Harshal Patel - विराट कोहली के चहेते युजवेंद्र चहल और हर्षल पटेल फेल, 137 गेंद शेष रहते टीम को मिली करारी हार – News18 हिंदी\nVijay Hazare Trophy: युजेंवद्र चहल (Yuzvendra Chahal) ने बतौर गेंदबाज2विकेट झटके. (PTI)\nVijay Hazare Trophy: विजय हजारे वनडे टूर्नामेंट के मुकाबले में सौराष्ट्र ने हरियाणा को5विकेट से हराया. हरियाणा की ओर से युजेंवद्र चहल (Yuzvendra Chahal) और हर्षल पटेल (Harshal Patel) जैसे बड़े खिलाड़ी उतरे थे. दोनों ने आईपीएल 2021 में अच्छा प्रदर्शन किया था.\nनई दिल्ली. आईपीएल 2022 (IPL 2022) का मेगा ऑक्शन जनवरी में होना है. इसके अलावा साउथ अफ्रीका दौरे (India vs South Africa) के लिए वनडे टीम का चयन होना है. इससे पहले विराट कोहली (Virat Kohli) के2चहेते खिलाड़ी युजवेंद्र चहल (Yuzvendra Chahal) और हर्षल पटेल (Harshal Patel) अपनी टीम को जीत नहीं दिला सके. विजय हजारे ट्रॉफी (Vijay Hazare Trophy) के एक मुकाबले में हरियाणा को सौराष्ट्र ने5विकेट से हरा दिया. सौराष्ट्र ने 137 गेंद शेष रहते मैच जीत लिया.\nआईपीएल 2021 (IPL 2021) में तेज गेंदबाज हर्षट पटेल ने आरसीबी (RCB) की ओर से खेलते हुए टूर्नामेंट में सबसे अधिक विकेट लिए थे. इसके बाद उन्हें न्यूजीलैंड के खिलाफ टी20 सीरीज (India vs New Zealand) के लिए भारतीय टीम में भी जगह मिली थी. उन्हाेंने वहां भी अच्छा प्रदर्शन किया था. लेकिन गुरुवार को वे विजय हजारे वनडे टूर्नामेंट में फेल हो गए. हरियाणा की टीम पहले खेलते हुए 38.4 ओवर में 127 रन बनाकर सिमट गई.\nचैतन्य बिश्नोई ने सबसे अधिक 41 रन बनाए\nहरियाणा की ओर से ओपनर बल्लेबाज चैतन्य बिश्नोई के अलावा कोई अन्य बल्लेबाज टिककर नहीं खेल सका. उन्होंने 83 गेंद पर 41 रन बनाए. कप्तान हर्षल पटेल तो खाता भी नहीं खोल सके.4बल्लेबाज शून्य से आगे नहीं बढ़ सके. सौराष्ट्र की ओर से धमेंद्रसिंह जडेजा ने शानदार गेंदबाजी की. बाएं हाथ के स्पिनर ने 14 रन देकर4विकेट झटके. कुशांग पटेल को भी2विकेट मिले.\nचहल2विकेट लेकर भी नहीं दिला सके जीत\nलेग स्पिनर युजवेंद्र चहल ने हालांकि बतौर गेंदबाज अच्छा प्रदर्शन किया. उन्होंने 8.1 ओवर में 31 रन देकर2विकेट लिए. सौराष्ट्र ने लक्ष्य को 27.1 ओवर में5विकेट पर हासिल कर लिया. यानी अभी 137 गेंद शेष थी. कप्तान अर्पित ने सबसे अधिक 38 रन बनाए. इसके अलावा प्रेरक ने भी नाबाद 27 रन की पारी खेली. हर्षल पटेल ने 24 रन देकर एक विकेट लिया.\nTags: Cricket news, Harshal Patel, IPL 2021, Rcb, Vijay hazare trophy, Virat Kohli, Yuzvendra Chahal


OMG!! ये है दुनिया की सबसे मोटी महिला! वजन 500 किलो | TOS News\nकाहिरा: आप यकीन करें या नहीं, मिस्र की इस महिला का वजन 500 किलोग्राम है. मीडिया रिपोर्टों के मुताबिक इसे दुनिया की सबसे मोटी महिला माना जा रहा है. 36 साल की इमान अहमद अब्दुलाती 25 साल से अलेक्जेंड्रिया स्थित अपने घर से बाहर नहीं निकली है. ‘डेली मेल’ की रिपोर्ट के मुताबिक वह अपने भीमकाय आकार की वजह से बिस्तर से उठने या हिलने-डुलने में भी असमर्थ है.\nभोजन करने, कपड़े बदलने और साफ-सफाई समेत अन्य दैनिक कार्यों के लिए वह अपनी मां और बहन चायमा अब्दुलाती पर निर्भर है. अल अरबिया के मुताबिक जन्म के समय ही उसका वजन असामान्य रूप से5किलोग्राम था. डॉक्टरों ने उसे एलिफेंटाइसिस से पीड़ित पाया. यह एक परजीवी संक्रमण है, जिसमें पिंडलियों में काफी सूजन आ जाती है. डॉक्टरों ने यह भी बताया कि ग्लैंड्स (ग्रंथियों) में गड़बड़ी के चलते उसके शरीर में जरूरत से ज्यादा पानी जमा हो जाता है.\nइमान जब छोटी थी, तब वह अपने हाथों के सहारे इधर-उधर घूम-फिर लेती थी, लेकिन 11 साल की उम्र होते-होते वह अपने भारी वजन के कारण खड़ी नहीं हो पाती थी और घर में सिर्फ खिसक पाने में सक्षम रही. सेरेब्रल स्ट्रोक होने के बाद उसे प्राइमरी स्कूल छोड़ना पड़ा और वह पूरी तरह से बिस्तर पर रहने लगी. उसके बाद से इमान बिल्कुल शिथिल और कुछ भी कर पाने में असमर्थ होकर सिर्फ अपने घर में ही पड़ी रहती है.\nइमान की मौत की आशंका से डरे उसके परिवार ने एक ऑनलाइन याचिका देकर मिस्र के राष्ट्रपति अब्देल फतह अल सिसी से चिकित्सा सहायता की अपील की है.\nApril 22, 2017 tosnews Comments Off on विरोध का अजीबों गरीब ढंग, किसानों ने पीया मूत्र!


बिहार के पूर्व डीजीपी गुप्तेश्वर पांडेय का नया अवतार, 'रॉबिनहुड' के बाद अब 'कथावाचक'\nपटना :बिहार पुलिस के पूर्व डीजीपी गुप्तेश्वर पांडेय एक बार फिर से वह चर्चा में हैं. इस बार वे एक कथावाचक के अवतार में नजर आ रहे हैं. गुप्तेश्वर पांडेय ने एक बैनर के माध्यम से श्रीमद भागवत वचन अमृत की जानकारी साझा की. उस बैनर में जहां एक तरफ राधा कृष्ण की तस्वीर लगाई गई है, वहीं दूसरी तरफ गुप्तेश्वर पांडेय की तस्वीर लगी है. साथ ही कथा की अवधि ज्येष्ठ शुक्ल पंचमी से हरि इच्छा तक बताई गई है. बैनर में यह भी बताया गया है कि इस कथा का प्रसारण ऑनलाइन माध्यम से किया जाएगा. बैनर के अंत में जूम आईडी और उसका पासवर्ड भी दिया गया है. जो लोग भी इस कथा को सुनना चाहते हैं वे इस आईडी और पासवर्ड के साथ लॉग इन कर सकते हैं.बता दें कि यह पहली बार नहीं है जब वह सुर्खियों में रहे हों या अपनी मौजूदगी दर्ज करवाई हो. इससे पहले भी पांडे ने अपनी नौकरी से वीआरएस ले ली थी और बिहार डीजीपी के पद से इस्तीफा देने के बाद जेडीयू की सदस्यता ले ली थी. लेकिन, टिकट नहीं मिला तो वह चुनाव नहीं लड़ सके. अब वो कथावाचक बन गए हैं.mtg\n*सुशांत सिंह राजपूत मौत मामले में मीडिया में छाए रहे*\nबीते वर्ष अभिनेता सुशांत सिंह राजपूत की मौत के मामले में, रिया की 'औक़ात' वाले बयान देने और एक पत्रकार के साथ दुर्व्यवहार को लेकर चर्चा में रहे थे. इसी दौरान उन्होंने मुंबई पुलिस की कार्यशैली पर भी सवाल खड़े किए थे और तब मीडिया की सुर्खियों में रहे थे. बिहार पुलिस के साथ कथित दुर्व्यवहार पर उन्होंने काफी तीखी प्रतिक्रिया व्यक्त की थी. इसके बाद उन्होंने ही सुशांत सिंह मामले की सीबीआई जांच करवाने में अहम भूमिका निभाई थी.mtg\n*बिहार के 26 जिलों में किया काम*\n1987 बैच के आईपीएस गुप्तेश्वर पांडेय बिहार में अलग-अलग पदों पर उसके 26 जिलों में काम कर चुके हैं. उनका जन्म बक्सर ज़िले के एक छोटे से गांव गेरूआबाँध में हुआ था. किसान पिता जगदीश पांडेय और माता गंगाजला देवी के यहां जन्मे गुप्तेश्वर पांडेय के दो भाई और एक बहन हैं. गुप्तेश्वर पांडेय की पत्नी चिंता देवी गृहणी हैं. उनके पाँच बच्चे हैं जिसमें तीन बेटियां और दो बेटे हैं.बेगूसराय में 42 एनकाउंटर हुए थे.उस वक्त श्री पांडे चर्चे में थे.


shiv sena attacks bjp over nanded election result praises congress maharashtra - States News - Maharashtra News AajTak\nदेशभर में कांग्रे...\nमुंबई, 13 अक्टूबर 2017, अपडेटेड 09:05 IST\nमहाराष्ट्र की नांदेड़ महानगर पालिका में कांग्रेस की जीत पर शिवसेना ने भारतीय जनता पार्टी पर जमकर हमला बोला है. सामना में शिवसेना ने लिखा है कि पूरे देश में कांग्रेस मुक्त भारत का सामना देखने वाली हमारी मित्र पार्टी बीजेपी नांदेड़ में अशोक चव्हाण से हार गई.\nलेख में लिखा गया है कि बीजेपी के लिए यह जरूर धक्कादायक होगा. देश में बीजेपी हार सकती है, यह बात नांदेड़ के चुनाव से साफ होती है. यह कहना गलत नहीं होगा कि इस नतीजों से कांग्रेस में जान आएगी.\nCM रहते मोदी ने उड़ाई थी समान कर की खिल्ली, अब खुद GST लागू किया:


सिद्धू मूसेवाला की हत्या पर गैंगस्टर लॉरेंस बिश्नोई का बड़ा कबूलनामा – Jagriti TV\nसिद्धू मूसेवाला की हत्या पर गैंगस्टर लॉरेंस बिश्नोई का बड़ा कबूलनामा\nपंजाबी सिंगर सिद्धू मूसेवाला की हत्या को लेकर एक बड़ा खुलासा हुआ है. गैंगस्टर लॉरेंस बिश्नोई ने कबूल कर लिया है कि उसके गुर्गों ने ही हत्याकांड को अंजाम दिया है. बिश्नोई से पूछताछ के बाद दिल्ली पुलिस की स्पेशल सेल की एक टीम नेपाल पहुचीं है, जहां शूटर के छिपे होने की आशंका जताई गई है. बताया गया है कि सिद्धू मूसेवाला को गोली मारने वाले हत्यारे नेपाल भाग गए थे.\nबिश्नोई ने पूछताछ में क्या बताया?\nदिल्ली पुलिस स्पेशल सेल के सूत्रों के मुताबिक सभी शूटर्स की पहचान हो चुकी है. दिल्ली पुलिस स्पेशल सेल की एक टीम मुजफ्फरनगर भी गई थी. जहां कई जगहों पर छापेमारी की गई. लेकिन पुलिस के हाथ कुछ खास नहीं लगा. अब बिश्नोई से पूछताछ के आधार पर नेपाल में तलाशी की जा रही है. लॉरेंस बिश्नोई ने दिल्ली पुलिस की पूछताछ में हत्याकांड में खुद शामिल होने से तो इनकार किया है, लेकिन इस बात को कबूला है कि गोली चलाने वाले उसके ही गुर्गे थे.\nबिश्नोई पर परिवार ने लगाए थे आरोप\nबता दें कि सिद्धू मूसेवाला के परिवार ने हत्या के बाद सबसे पहले लॉरेंस बिश्नोई का नाम लिया था और कहा था कि वही इसके लिए जिम्मेदार है. परिवार ने आरोप लगाया है कि बिश्नोई मूसेवाला से फिरौती की मांग कर रहा था. इसके लिए लगातार मूसेवाला को धमकियां दी जा रही थीं. जिसके बाद पुलिस ने बिश्नोई की रिमांड मांगी और उससे पिछले कुछ दिनों से लगातार पूछताछ की जा रही है.\nलॉरेंस बिश्नोई भले ही पिछले कई साल से जेल में बंद है, लेकिन दिल्ली की जेल से ही वो अपना पूरा नेटवर्क चला रहा है. उसके गैंग के गुर्गे बिश्नोई के इशारे पर कुछ भी करने के लिए तैयार रहते हैं. उसका इशारा मिलते ही हत्याकांड को अंजाम दे दिया जाता है. बिश्नोई गैंग का नेटवर्क देश के कई राज्यों में फैला है.\nPrevious देश में फिर बढ़े कोरोना केस, 84 दिन के बाद एक दिन में4हजार से ज्यादा मामले दर्ज\nNext ‘हालात 1990 से भी डरावने’, हिंदुओं के कत्लेआम से डरे कर्मचारी; कश्मीर घाटी से पलायन तेज


इन ऍप्स से आप घूमते वक़्त नए लोगों को मिल सकते हैं – aawaz.com\nइन ऍप्स से आप घूमते वक़्त नए लोगों को मिल सकते हैं\nघूमने का असली मज़ा तो तब आता है जब आप किसी नई जगह जाएँ और वहां हो रही चीज़ों में भाग लें। पर हाँ, ये भी ज़रूरी है कि आप अपने खर्चे पर नज़र रखें और ध्यान से खर्च करें।\nहो सकता है आप अकेले घूमने जा रहे हैं, या अपने प्रेमी के साथ, या दोस्तों के साथ मस्ती मज़े करने। ऐसे में अगर आप और लोगों से मिलें, जो आप ही की तरह घूमने निकले हैं, तो इससे आपका खर्चा भी कम हो सकता है। बिना ज़्यादा पैसे खर्च किये आप सब मिलकर अलग अलग चीज़ों के मज़े उठा सकते हैं और नए दोस्त भी बना सकते हैं।\nअगर आपको ये आज़मा कर देखना है, तो अपने फोन पर ये ऍप्स अभी डाउनलोड कर लीजिये। इससे आपको अपने आस पास के लोगों के बारे में पता चल जाएगा, जो नए दोस्त ढून्ढ रहे हैं और साथ में सफर करना चाहते हैं।\nये एक बहुत ही मशहूर और पसंद किया गया ऍप है जिससे आप अपनी तरह और भी सफर करने वालों से मिल सकते हैं। ख़ास बात ये है की मीटअप में ऐसे कई कार्यक्रम भी आयोजित किये जाते हैं जिससे आप नई जगह को जान पाएंगे और नए दोस्तों से भी मिल पाएंगे। मीटअप मुख्यतः आपको अलग अलग एडवेंचर, ट्रिप्स, कार्यक्रम के बारे में बताएगा। आपको जो अच्छा लगे आप वहां जा सकते हैं। आप मीटअप के दूसरे सदस्यों को अलग से मेसेज भी कर सकते हैं।\n2. पार्टी वित अ लोकल\nजैसा की ऍप का नाम बता रहा है, इससे आप किसी नई जगह में रहने वाले लोगों को मिलकर उनके साथ पार्टी कर सकते हैं। इस ऍप से आप किसी जगह की नाइट लाइफ का मज़ा ले सकते हैं और चीज़ों या इवेंट्स के सही पैसे भी दे सकते हैं, बजाए कि कोई आपसे ज़्यादा पैसे ले ले। आप वहां आये पार्टी करने वाले लोगों के साथ मिलकर ड्रिंक्स के लिए भी जा सकते हैं।\n3. ट्रैवेल पैल\nइस ऍप से आप अपने रहने का खर्चा कम कर सकते हैं\nये ऍप १५० से ज़्यादा देशों में चलता है और १.५ मिलियन से ज़्यादा लोगों को आपस में जुड़ने का मौका देता है। यहां आप अलग अलग जगहों में रह रहे लोगों से मिल सकते हैं, जो आपको अपने घर में रहने की जगह देंगे। ख़ास बात ये है कि ज़्यादातर ये मुफ्त है, मतलब आपको वहां रहने के पैसे नहीं देने होंगे, या फिर बहुत ही थोड़े पैसे देने होंगे।\n4. काउच सर्फिंग\nजैसा नाम वैसा काम – इस ऍप से आप लोगों के सोफे पर सो सकते हैं और रहने का खर्चा भी काफी हद तक कम कर सकते हैं। मज़े की बात ये है कि ये २ लाख से भी ज़्यादा देशों में मौजूद है। इस ऍप पर आप को सबकी जानकारी मिल जायेगी, जिससे आप ऐसे लोगों से जुड़ सकते हैं जहां आपको सुरक्षित और अच्छा लगे। अगर आप किसी और ऍप के द्वारा दूसरे लोगों से मिलते हैं, तो आप सब साथ में भी यहां रहने की जगह बुक कर सकते हैं।\nये सभी ऍप्स सफर करने वालों के साथ काफी मशहूर है। फिर भी, किसी से मिलने से पहले थोड़ा अच्छे से जांच लें और बाकी लोगों ने ऍप पर क्या लिखा है वो पड़ लें।\nनिजी ज़िंदगी में है परेशान तो प्रोफेशनल लाइफ का कैसे रखे ख्याल\nमनाली की कैफे हैं इतने खूबसूरत कि जीत लेंगे आपका दिल\nएक्टिंग ही नहीं, बल्कि बिज़नेस में भी लोगों को मात दे रहे हैं इंडियन सेलिब्रिटीज़\nकाम का प्रेशर हो ज़्यादा, तो बॉस को ज़रूर बताएं\nआपकी इन गलत आदतों के चलते कमजोर होती हैं हड्डियां


देश के कई हिस्सों में बरस रहे मेघा, दिल्ली-NCR में भी बारिश शुरू weather forecast today 21 may updates delhi-NCR Rain - News Nation\nमौसम विभाग पहले ही दिल्ली-एनसीआर मे 20 से 30 किलोमीटर प्रति घंटे की रफ्तार से हवाएं चलने और राजधानी के साछ ही आसपास के इलाकों में गरज के साथ बारिश का अनुमान जाहिर कर चुका था.\nNews Nation Bureau | Edited By : Karm Raj Mishra | Updated on: 21 May 2021, 09:27:52 AM\nमई महीने में बारिश का रिकॉर्ड टूटा\nलगातार बारिश से तापमान में भी गिरावट\nदिल्ली में बरसात का रिकॉर्ड बन जाने के बाद आज सवेरे से फिर बारिश शुरू हो गई. दिल्ली-एनसीआर (Rain in Delhi-NCR) में रुक-रुक कर बारिश होने के साथ ही तेज हवाएं चल रही हैं. हवाओं में ठंडक भी है. कई इलाकों में गरज के साथ ही मूसलाधार बरसात की शुरुआत हुई. फिर रुक-रुक कर बरसात होने लगी. एएनआई न्यूज एजेंसी के अनुसार मौसम विभाग पहले ही दिल्ली-एनसीआर मे 20 से 30 किलोमीटर प्रति घंटे की रफ्तार से हवाएं चलने और राजधानी के साछ ही आसपास के इलाकों में गरज के साथ बारिश का अनुमान जाहिर कर चुका था.\nबारिश का टूट गया रिकॉर्ड\nराजधानी में बारिश ने मई में ऑल टाइम रिकॉर्ड बना दिया है. मौसम विभाग के रिकॉर्ड के मुताबिक मई में किसी एक दिन वर्ष 1900 के बाद इतनी बारिश दर्ज नहीं की गई. बृहस्पतिवार सुबह साढ़े आठ बजे तक 119.3 मिमी बारिश रिकॉर्ड की गई है. इससे पहले वर्ष 1976 में मई में एक दिन में सर्वाधिक 60 मिमी बारिश रिकॉर्ड की गई थी. अगले 24 घंटों में मौसम साफ रहेगा और धूप खिलने के साथ अधिकतम व न्यूनतम तापमान में वृद्धि होगी.\nराष्ट्रीय मौसम भविष्यवाणी केंद्र के वरिष्ठ वैज्ञानिक आरके जेनामनी के मुताबिक वर्ष 1900 के बाद मई में किसी एक दिन में इतनी बारिश दर्ज नहीं हुई है. दिल्ली में आमतौर पर 24 घंटे में अधिकतम 30-40 मिमी बारिश होती है, लेकिन इस बार अरब महासागर व पश्चिमी विक्षोभ की वजह से इतनी बारिश दर्ज हुई है.\nउत्तराखंड में सारे रिकॉर्ड ध्वस्त हुए\nउत्तराखंड में मई के महीने में इस बार मौसम ने पुराने सारे रिकॉर्ड ध्वस्त कर नया रिकॉर्ड बनाया है. नैनीताल जिले में मई माह की औसत बारिश 67.5 मिलीमीटर है, जबकि 20 मई 2021 तक 146 मिली मीटर बारिश हो चुकी है. पिछले 24 घंटों में 90 मिली मीटर बारिश रिकॉर्ड की गई है. लगातार बारिश के कारण अधिकतम तापमान भी 13 डिग्री सेल्सियस गिरकर 23.9 पर पहुंच गया है.\nFirst Published : 21 May 2021, 09:15:56 AM\nबारिश बारिश की चेतावनी दिल्ली-एनसीआर में बारिश मौसम विभाग Weather Department Rain Delhi-NCR Rain Season Weather Forecast


by✍ अजीत सिंह - January 23, 2022\nGoogle me job kaise paye -दोस्तों गूगल दुनियां का सबसे popular pletform बन गया है. अब तो Searchenginejournal.com एक रिपोर्ट March 2021 मे google best search इंजन बताया गया है. हम हर एक खबर या इनफार्मेशन के लिए google का use कर सकतें हैं और लेकिन क्या आपको पता है, कि google भी नौकरी देता है. अगर आपकी जैसी knowledge और qualifications होगी उसी प्रकार google jobs दे सकता है. और Google me salary बढ़िया मिलती है यदि google मे jobs पाने के लिए आप भी सोच रहें हैं, तो इसी पोस्ट मे जानेंगे कि Google me job kaise pate hai.\nOverview for गूगल जॉब्स in Hindi\nवर्तमान मे दुनिया भर में 4.39 billion (430 करोड़) लोग internet का use कर रहें हैं. भारत मे लगभग 1million (50 करोड़) internet उपयोग कर्ता हैं. इसी वजह से भारत मे google सबसे ज्यादा use किया जाता है. बेरोजगारी और google मे jobs के लिए हर साल 1 millions भर्ती के लिए Online आवेदन apply होते रहते हैं, लेकिन सिर्फ 4000 से 6000 लोगों को ही गुगल मे नौकरी मिल जाती है.\nGoogle अपने jobs करने वाले कर्मचारीयों का पूरा ध्यान देता है. इसी वजह से सभी प्रकार की सेवा -सुविधा देता है. और उन्हें अच्छी सेलरी भी देता है. दोस्तों google me जॉब पुरुष ही नहीं महिलाएं भी कर रही हैं और सालाना लाखों का पैकेज कमा रही हैं.\nGoogle me Job करने के लिए Qualification\nआपको जानना जरूरी है, की Google मे jobs apply के लिए qualification क्या होनी चाहिए या कितनी qualification करने पर Google मे jobs लग सकती है. आइये इसके बारे मे जानते हैं :-\nGoogle का सारा काम काज English मे होता है इसलिए Google job के लिए English language की नॉलेज होना चाहिए.\nआपको घर से काम करने के लिए कंप्यूटर की knowledge होना जरूरी है.\nMaths मे एक्सपर्ट और knowledge होना चाहिए.\nReasoning mental ability होना चाहिए.\nGoogle के बारे मे पहले से थोड़ी नॉलेज रखनी चाहिए.\nphysically और mentally healthy होना चाहिए\nGoogle me Job Kaise Paye? -गूगल मे जॉब कैसे पाए in Hindi\nGoogle हर तरीके से लोगों की मदद करता और इसलिए google मे हर तरह की jobs avilable हैं. आप google मे किसी भी position पर जॉब करने से पहले resume बना लें.\nअपनी योग्यता के हिसाब से resume मे आप qualification, skills, experience सबमिट करना है. आए दिन Google campus placement के द्वारा jobs offer provide करता रहता है. G\nइसकी लिए https://careers.google.com वेबसाइट पर विजिट करें. इस वेबसाइट पर बहुत सारी job search कर सकतें हैं. इन वेबसाइट पर experience, education, qualification और अपनी skills के हिसाब पोस्ट के apply कर सकतें हैं.\nइसके लिए आपको resume मे सारी जानकारियां देते रिज्यूम upload कर देना है. आप किस branch मे jobs करनी है या कौन सी field मे apply करने के साथ आपकी क्या qualification की जानकारी resume मे सबमिट कर देना है.\nये सब resume के आधार पर तय होगा की आपको interview के लिए कब बुलाया जाएगा. इसलिए आपका resume बढ़िया तरीके से impressive लगना चाहिए.\nGoogle me Job पाने के लिए Interview की तैयारी कैसे करे?\nयदि google को लगेगा की आप google मे जॉब करने लायक हैं और google के पद के सही candidate हैं और उनके साथ working कर सकतें हैं, तो interview के लिए मैसेज या call आ आजाएगा. ऐसे मे\nआप एक काम और करें की\nज़ब resume के आधार आपको interview के लिए बुलाया जाएगा तभी आपको गूगल मे जॉब के लिए सभी interview तयारियां कर लेनी चाहिए.\nInterview onsite और hangout दोनों पर आयोजित करते हैं. लेकिन इनका भी नियम है. ये आपसे आपकी skills का सही अंदाजा या नॉलेज test करने के लिए ये कभी puzzle या logical से संबंधित प्रश्न पूछते हैं. ऐसे मे आपको interview के लिए पूरा कॉन्फिडेंस होना चाहिए. हाँ ध्यान रहे ओवर कॉन्फिडेंस ना हो.\nGoogle के Official Applications कौन से हैं?\nजिस प्रकार google लोगों की मदद करता है उसी प्रकार google की Official Applications जैसे - Google Play store,, Chrome, Gmail, Google Map, और YouTube जैसे google के प्रोडेक्ट हैं. और ये सभी एप्लीकेशन अपने अपने फील्ड मे लोगों की मदद कर रही हैं इन एप्लीकेशन पर लोगों को इतना भरोसा है, की किसी प्लेटफार्म पर लोग काम करके पैसे कमा रहें हैं.\nGoogle Web Stories Kaise Banaye? Blogger और WordPress\nGoogle Web Stories मे AdSense ads Network कैसे लगाये In Hindi?\nक्या हैं Google में मिलने वाले Benefits in Hindi?\nदोस्तों Google का नाम ही एक Benefits है. गूगल अपने employees को क्या-क्या benefits देता है इस प्रकार है :-\nGoogle कंपनी मे काम करने वाले कर्मचारियों को अच्छी सेवा देती है. इसलिए वो कर्मचारियों को तीन time का खाना free मे देते हैं.\nकर्मचारियों को परेशानी ना हो इसलिए Google कर्मचारियों के लिए free Garden, relax Home की सुविधा देता है. इसलिए ज्यादा परेशानी मे कर्मचारी relax कर सके.\nGoogle की company की डिजाइन इस प्रकार है, की कोई भी depression मे ना हो जहाँ सभी कर्मचारी सुख-सुविधा से काम कर सकें. ज़ब गूगल ऑफिस बना था ज़ब कई psychologist की मदद ली गई थी. इसलिए\nGoogle ने अपना कम्पनी को काम करने लायक ऑफिस बना दिया था.\nGoogle की कम्पनी मे free gym ऑफिस है जो Google सभी कर्मचारियों को free gym service देता है ताकि सभी कर्मचारी फिट बने रहें.\nGoogle free medical staff facility बेनिफिट के कारण गूगल कर्मचारियों हेल्थ से संबंधित मदद देता है. रात हो या दिन अगर आपकी तबियत बिगड़ जाए, तो google द्वारा Medical सपोर्ट दिया जाता है. Google सबसे ज्यादा सैलरी देने के साथ google medical staff सबसे ज्यादा हेल्थ पर फोकस करता है.\nIndia मे Google के Offices\nIndia मे Google के कितने Offices हैं वो बताते हैं :-\nGoogle मे Jobs के लिए Categories & fields\nआप google company में किस फील्ड मे apply करना चाहेंगे, तो गूगल के लिए डिफरेंट job categories निचे बताइ गईं हैं :-\nGoogle ज़्यदातर engineering category मे technical job ऑफर करता है, तो technical job roles के लिए आप static timing analyst, software engineer, product Manager , application developer हैं, तो आराम से google मे apply करके अच्छी सेलरी पा सकते हैं.\nDesign हमेशा google की बरोसेमंद category रही है. इसमें user experience researcher, user experience designer, user interface designer, user experience writer, और visual designer जैसी jobs आती हैं. भारत मे इस जॉब को बहुत से लोग पसंद कर रहें हैं.\nGoogle की ये non technical jobs की business category है इसमें आपको business manager,quantitative business, Sales Strategy manager, और analyst जैसी jobs के लिए apply करें.\nGoogle मे जॉब वीडियो for All कंडीडेट\nGoogle me Job ki kya hai Salary?\nGoogle मे आपकी qualification और पद के हिसाब से वेतन डिसाइड किया जाता है. अभी- अभी IIT campus मे काम करने वालो को Google की तरफ 1,60,00,000 रुपये सालना पैकेज मिला था जो अभी तक का मोटा पैकेज था. यदि आप भी होनहार हैं google मे जॉब पाने को इच्छुक हैं, तो इससे भी ज्यादा भारी- भरकर वेतन पा सकतें हैं.\nगूगल जॉब्स इंडिया वाले जॉब कैसे पाये?\nगूगल सभी को नौकरी देता है वहां हजारों लाखों आवेदन आते रहते हैं और इंडिया वालो को google पर ट्रस्ट है इसलिए वे गूगल मे नौकरी करना चाहतें हैं. Google जानता है की इंडिया मे टेलेंट की कमी नहीं है.\nइंडिया के टेलेंट देखकर गूगल ने अपनी वेबसाइट careers.google.com इंडिया मे google jobs पाने के लिए बनाई है आप इन वेबसाइट और google search पर नजर बनाए रहें. google की तरफ से news और इनफार्मेशन चलती रहती है.\nFAQs for Google me Job Kaise Paye? -गूगल मे जॉब कैसे पाए in Hindi\nQ.क्या Google में apply करने के लिए इंग्लिश नॉलेज होनी चाहिए?\nAns.जी हां, आपको English language नॉलेज होना जरूरी है, क्योंकि\n, google एक मल्टीनेशनल कम्पनी है इसलिए उसमें सारा काम काज इंग्लिश मे होता है.\nQ.क्या Google में जॉब के लिए कोई भी अप्लाई कर सकता है?\nAns.हां, थोड़ी सी भी योग्यता होने पर अपनी qualifications के हिसाब से google मे जॉब पाने के लिए कोई भी aaply कर सकतें हैं.\nQ.Google में जॉब के समय हमें क्या कौन सी मूल सुविधाए मिल सकती है?\nAns.Google अपने employees का विशेष ध्यान रखता है इसके लिए वो हेल्थ की दिक्कत ना हो इसलिए Google free medical staff facility रखता है. इसलिए वो अपने कर्मचारियों के लिए health condition से लेकर financial condition मे हर सम्भव सुविधा देता है.\nQ.Google jobs मे Interview के समय किस टाइप के सवाल पूछते है?\nAns.Interview के समय आपकी decision making ability का पता करने के लिए google आपसे logical questions और analytical questions पूछता है.\nQ.कैसे 12 वीं के बाद गूगल में नौकरी पाने के लिए apply करें?\nAns.यदि आपने 12 वीं कम्पलीट करने के बाद google मे jobs पाना चाहते हैं, तो विभिन्न प्रकार की jobs के लिए गूगल की वेबसाइट careers.google.com पर search करें. वहां अलग अलग पोस्ट पर जॉब निकलती रहती हैं. आप अपनी Skills, qualifications, Experience और Education के हिसाब से jobs के लिए apply कर सकतें हैं.\nदोस्तों हमें आशा है की हमारा आर्टिकल Google me job kaise paye जरूर पसंद आया होगा अगर अगर अच्छा लगा तो दोस्तों, फैमिली, सोशल मिडिया -फेसबुक, ट्विटर, व्हाट्सप्प पर शेयर जरूर करें.\nदोस्तों हमें कमेन्ट करके जरूर बताए. और आने वाले आर्टिकल के लिए हमसे जुड़े रहने के लिए शुक्रिया.\nTags: Google Google me job jobs Online Online paise kaise kamaye Paise नई जानकारी


आओ जोड़ें षड्यंत्र की कड़ियाँ - Truth of Asaram\nजोधपुर सत्र न्यायालय में 13, 15, 16 व 17 अप्रैल को श्री उदय सांगाणी के बयान हुए । इन्होंने पूज्य बापूजी के ऊपर हो रहे षड्यंत्र की सच्चाई न्यायालय के सामने रखी और समाज व देश के कल्याण के लिए बापूजी द्वारा दिये गये योगदान के बारे में बताया । बयान के मुख्य अंशः\n* पिछले 50 वर्षों से पूज्य बापूजी द्वारा समाजोत्थान हेतु अनेकानेक कार्यक्रम चलाये जा रहे हैं । जगह-जगह पर सत्संग होते हैं और उनमें बापूजी लोगों से नशा छुड़वाते हैं । पूज्य बापूजी से प्रेरित होकर लाखों लोगों ने बीड़ी, तम्बाकू, सिगरेट, शराब आदि छोड़ दिये । यहाँ तक कि बापूजी सत्संग में चाय एवं कोल्डड्रिंक्स से होनेवाले नुकसान भी बताते हैं, जिससे लोगों ने चाय व कोल्डड्रिंक्स भी पीना छोड़ दिया है ।\n* आदिवासी क्षेत्रों में समय-समय पर भंडारे होते हैं । उनको अन्न, वस्त्र तथा अन्य जीवनोपयोगी चीजें दी जाती हैं । कइयों को मकान भी बनवा के दिये गये हैं ।\n* पिछड़े क्षेत्रों में जहाँ धर्मांतरण होता था, वहाँ जाकर बापूजी ने लोगों को जागृत किया और बापूजी की प्रेरणा से हजारों लोगों ने फिर से हिन्दू धर्म अपनाया है, इसीलिए धर्मांतरणवाले लोग बापूजी से ईष्या करते हैं ।\n* आश्रम द्वारा देशभर में अनेक गौशालाएँ चलायी जा रही हैं । इनमें कत्लखाने ले जाने से बचायी गयी हजारों गायों का भी पालन-पोषण व रक्षण किया जा रहा है । यहाँ हजारों दूध न देनेवाली और बीमार गायें भी पोषित होती हैं ।\n* पूज्य बापूजी हमेशा से अपने सत्संगों में कन्या भ्रूणहत्या एवं समस्त भ्रूणहत्या को रोकने के बारे में जोर देते रहे हैं । बापूजी द्वारा नारी सशक्तीकरण के लिए ‘महिला उत्थान मंडलों’ की स्थापना की गयी है, जिनके माध्यम से महिलाओं की जागृति व उत्थान के विभिन्न प्रकल्प सतत चलाये जाते हैं ।\n* 14 फरवरी को वेलेंटाइन डे की जगह ‘मातृ-पितृ पूजन दिवस’ मनाने की प्रेरणा बापूजी ने दी, जिसे हर जगह पर मनाया जा रहा है और राष्ट्रपति, केन्द्रीय मंत्रियों, मुख्यमंत्रियों, राज्यपालों इत्यादि ने इसकी भूरि-भूरि प्रशंसा की है । छत्तीसगढ़ के मुख्यमंत्री श्री रमन सिंहजी ने अपने राज्य के हर शासकीय विद्यालय में इसे मनाना अनिवार्य घोषित किया है ।\n* अनेक प्रधानमंत्री (पूर्व प्रधानमंत्री स्व. श्री गुलजारीलाल नंदा, श्री चन्द्रशेखर, श्री अटल बिहारी वाजपेयी, श्री एच.डी. देवेगौड़ा तथा वर्तमान प्रधानमंत्री श्री नरेन्द्र मोदी) पूज्य बापूजी के सत्संग से लाभान्वित हुए हैं । पूर्व राष्ट्रपति श्रीमती प्रतिभा पाटील एवं डॉ. ए.पी.जे. अब्दुल कलाम ने भी आश्रम के सेवाकार्यों की प्रशंसा की है ।\n* वर्ष 2008 में अहमदाबाद गुरुकुल के दो बच्चों की पानी में डूबने से आकस्मिक मृत्यु हुई थी । उस समय ऐसी अफवाह फैलायी गयी थी कि उन बच्चों की तांत्रिक विधि से हत्या की गयी है । मीडिया में भी इस केस को बहुत उछाला गया था। उस समय से ही आश्रम एवं बापूजी के विरुद्ध षड्यंत्र किये जा रहे हैं । अमृत प्रजापति, महेन्द्र चावला, राजू चांडक आदि ने मीडिया में ऐसे झूठे बयान दिये कि ‘आश्रम में तांत्रिक विधि होती है ।’\nउस समय सी.आई.डी. क्राइम के डिटेक्टिव पुलिस इंस्पेक्टर ने अखबारों में यह सूचना छपवायी थी कि ‘जिस-किसीको आश्रम की कोई भी अनैतिक गतिविधियों के बारे में कुछ भी पता हो तो वे आकर हमें बतायें । उनके नाम गुप्त रखे जायेंगे और उन्हें इनाम भी दिया जायेगा ।’ पर कोई भी बयान देने नहीं आया । यह बात जाँच अधिकारी ने गुजरात उच्च न्यायालय के समक्ष दिये शपथपत्र में कही है । साथ में यह भी कहा है कि वे और उनके उच्च अधिकारी श्री जी.एस. मलिक (डी.आई.जी. क्राइम), एफ.एस.एल. के अधिकारी, फोटोग्राफर, विडियोग्राफर ने जाकर पूरे आश्रम के एक-एक कमरे एवं चप्पे-चप्पे की जाँच की पर तांत्रिक विधि के संदर्भ में कोई भी सबूत प्राप्त नहीं हुए । सर्वोच्च न्यायालय में भी इस मुद्दे पर कहा गया था कि ‘आश्रम में किसी प्रकार के कोई भी तांत्रिक विधि के सबूत प्राप्त नहीं हुए ।’ इन्हीं षड्यंत्रकारियों ने उस समय इस मुद्दे को जोर-शोर से उछाला था, जो अंततः झूठा साबित हुआ।\n* 8 अगस्त 2008 को अमृत प्रजापति, महेन्द्र चावला, राजू चांडक आदि ने मिल के आश्रम में बापूजी के नाम से फैक्स किया कि ‘एक सप्ताह के अंदर हमें 50 करोड़ रुपये दे दो अन्यथा तुम और तुम्हारा परिवार जेल की हवा खाने को तैयार हो जाओ । बनावटी मुद्दे तैयार हैं, तुम्हें पैसों की हेराफेरी में, जमीनों एवं लड़कियों के झूठे केसों में फँसायेंगे ।’\n* उसके बाद अब तक कई बार ऐसे प्रयास किये गये, कई लड़कियों को भी भेजा गया पर उनके प्रयास असफल रहे । यह केस भी उसी षड्यंत्र की एक कड़ी है । यह उनकी कार्यप्रणाली है ।\n* दिल्ली का एक व्यक्ति इन षड्यंत्रकारियों के बीच घुस गया था एवं उनके द्वारा किस प्रकार से लड़कियों को तैयार किया जाता है और क्या-क्या षड्यंत्र चल रहे हैं, उसका स्टिंग ऑपरेशन किया था । उसके बाद इनके षड्यंत्र की पोल खुल गयी थी ।\n* इन सभी षड्यंत्रकारियों के लिए बापूजी ने कई बार जाहिर सत्संग में कहा है और लोगों को सावधान किया है । न्यायालय में वर्ष 2010 में हुए बापूजी के सत्संग की सी.डी. भी चलायी गयी थी, जिसमें बापूजी ने जाहिर में यह बात कही है कि किस तरह से उन्हें फँसाने के लिए लड़कियों को उनके पास भेजा जाता था एवं पैसों के बारे में भी फँसाने का प्रयास किया गया था ।\n* महेन्द्र चावला को वीणा चौहान नामक महिला ने आश्रम में रेकी (मुआयना) करने एवं आश्रम के बारे में जानकारी प्राप्त करने हेतु भेजा था और इसी साजिश के तहत उसने झूठे बयान दिये हैं ।\n* राजू चांडक को गौशाला के पैसों में गबन करने के कारण आश्रम से निकाला गया था ।\nइसलिए इन लोगों तथा धर्मांतरणवालों ने एकजुट होकर आश्रम के विरूद्ध षड्यंत्र किया । (संत श्री आशारामजी बापू आश्रम से प्रकाशित मासिक पत्रिका, ‘ऋषि प्रसाद’ मई 2015 से साभार) r


Invictus (2009): खेल से राष्ट्रीय एकता बसाने वाला जननेता – Cine Manthan\nकुछ फिल्में फिल्में ही नहीं रह जातीं बल्कि वे सिनेमा से थोड़ा आगे बढ़कर बड़े स्तर पर जीवन से ऐसे जुड़ जाती हैं कि जीवन को ही प्रेरणा देने लगती हैं और उसे सुधारने लगती हैं। Clint Eastwood की Invictus (2009 ) भी ऐसी ही एक फिल्म है। यह फिल्म भी Richard Attenborough की Gandhi (1982) की तरह जैसा संबंध दर्शकों के साथ बनाती है। Invictus, गाँधी से प्रेरणा पाने वाले, दक्षिण अफ्रीका के महान नेता नेल्सन मंडेला के जीवन से जुड़ी हुयी फिल्म है और यह फिल्म जीवन में प्रेरणा देने वाले दर्शन को सिनेमा में सार्थक रुप से फलीभूत करती है।\nनेल्सन मंडेला के राष्ट्रपति बनने के बाद दक्षिण अफ्रीका में 1995 में सम्पन्न हुये Rugby World Cup के दौरान हुये घटनाक्रमों को आधार बना कर John Carlin ने एक किताब लिखी थी – Playing the Enemy : Nelson Mandela and the Game That ChangedaNation, और यह फिल्म उसी किताब पर आधारित है।\nफिल्म में नेल्सन मंडेला की भूमिका निभाने वाले Morgan Freeman ने Clint Eastwood को किताब पर आधारित सामग्री पढ़ने को दी और पढ़ते ही Clint Eastwood ने तय कर लिया कि उन्हे यह फिल्म बनानी है। नेल्सन मंडेला की भूमिका के लिये Morgan Freeman सर्वथा उपयुक्त थे और खुद मंडेला ने अपना अक्स Morgan Freeman के अभिनय में पाया होगा। वे इस भूमिका में गहरे रचे-बसे दिखायी देते हैं।\nदक्षिण अफ्रीका की Rugby टीम – Springboks, के गोरे कप्तान François Pienaar की भूमिका गयी Matt Damon के पास।\nफिल्म के अंदर दो कहानियाँ समांतर चलती हैं।\nरंगभेद के खिलाफ संघर्ष करने के कारण 27 साल की कैद के बाद नेल्सन मंडेला रिहा होते हैं और नये परिदृष्य में गोरे राष्ट्रपति F.W. de Klerk के दल को हराकर चुनाव जीतकर राष्ट्रपति बनते हैं और द. अफ्रीका में Apartheid व्यवस्था को समाप्त करके एक नये युग की शुरुआत करते हैं।\nऐसे लम्बे और जटिल संघर्ष के बाद परिवर्तन लाने के बाद सबसे बड़ी समस्या होती है देश को सुचारु रुप से चलाने की। Apartheid के काल में प्रशासन में सिर्फ गोरे ही रहते थे और गोरा शासक वर्ग काले रंग की जनता का जम कर शोषण करता था। हालात ऐसे थे कि Rugby के खेल के दौरान काले रंग वाली जनता अपने ही देश की टीम – Springboks, के खिलाफ जो भी टीम खेल रही होती थी उसका समर्थन करती थी।\nराजनीतिक रुप से सत्ता परिवर्तन होता है और नेल्सन मंडेला देश के राष्ट्रपति बन जाते हैं। उनके समर्थकों की परेशानी है कि तीन दशकों तक अत्याचार सहने के बावजूद मंडेला एक आदर्श लेकर सत्ता में आये हैं। वे बदले की भावना से भरे हुये नहीं हैं। उनके विचार एकदम स्पष्ट हैं। वे बिल्कुल नहीं चाहते कि नफरत की जिस बुनियाद पर गोरे प्रशासन के अंतर्गत देश में दशकों तक Apartheid व्यवस्था कायम रही वैसी नफरत तब भी कायम रहे जब उन्होने देश में नये युग की बयार बहायी है। वे तो बड़े दिल वाले हैं, आदर्श नेता हैं पर संघर्ष के दौरान उनके सहयोगी रहे अन्य लोग तो ऐसे नहीं हैं। उन्होने सदा गोरों से नफरत, उपेक्षा और शोषण जैसे भाव ही पाये हैं और उनके अंदर भी गोरों को लेकर नफरत के ही भाव बस गये हैं।\nनेल्सन मंडेला को तो अपने देश की चिंता है और वे इसे देशवासियों के आपसी मनमुटाव की बलि चढ़ने नहीं दे सकते। उनके चुनाव जीतने के बाद से ही प्रशासन से गोरे लोग अपने पद छोड़-छोड़ कर जा रहे हैं। राष्ट्रपति के रुप में पहली बार अपने दफ्तर में प्रवेश करते ही वे अपनी सचिव से कहते हैं कि वह सब लोगों को इकट्ठा होने के लिये कहे, वे उनसे कुछ कहना चाहते हैं। वे स्पष्ट निर्देश देते हैं कि जो गोरे अभी तक अपने पद छोड़कर नहीं गये हैं उन्हे आमंत्रित किया जाये। प्रशासन के कर्मचारियों को दिये अपने पहले ही सम्बोधन में वे स्पष्ट कर देते हैं कि जो स्वेच्छा से जाना चाहे वह जा सकता है पर अगर कोई इस कारण जाना चाहता है कि उसके साथ कोई भेदभाव होगा तो उससे वे निवेदन करेंगे कि वह रुक जाये। इस देश को आपकी जरुरत है।\nस्पष्टतया उनके संघर्ष के साथियों को उनकी उदार नीतियाँ खटकती हैं। गोरे तो उन पर अविश्वास रखते ही हैं, उनके अपने साथी भी उनकी आदर्शवादी विचाधारा को पसंद नहीं करते। मंडेला हर संभव कोशिश करते हैं जिससे कि लोग बिना किसी रंगभेद के आपस में मिलजुलकर काम कर सकें।\nदेश को एकजुटता देने की उधेड़बुन में वे लगे रहते हैं पर गोरों और कालों के बीच पसर गये आपसी अविश्वास और नफरत के कारण उनके सारे प्रयासों पर पानी फिरता हुआ नज़र आता है। ऐसे में उनके अंदर आशा की किरण चमकती है जब वे टीवी पर Rugby का मैच देखते हैं और उन्हे देश को एकसूत्र में जोड़े रखने का विचार सूझ जाता है।\nनेता वही है जो उस वक्त भी आशा से भरकर अवसर खोजे जब चारों तरफ निराशा के बादलों के कारण अंधकार छाया हुआ हो। सामान्य स्थितियों में तो प्रबंधक भी नेता लगने लगते हैं क्योंकि व्यवस्था अपने आप सुचारु रुप से चलती है, पर नेता के नेतृत्व की असली परीक्षा होती है कठिन घड़ियों में और जब मंडेला के Rugby के बहाने देश को एकजुट करने का प्रयास उनके साथियों को ऊटपटांग सनक लगती है तब वे अपनी विचारधारा पर अगाध विश्वास रखते हुये देशहित में कार्य करते रहते हैं।\nवे अपनी Rugby टीम के गोरे कप्तान- François Pienaar, को चाय पर निमंत्रित करते हैं। François Pienaar राष्ट्रपति का निमंत्रण पाने के बाद थोड़ा सा भ्रमित और थोड़ा सा भयभीत है, उसकी समझ में नहीं आता एक खेल की टीम के उस जैसे खिलाड़ी में मंडेला की क्या दिलचस्पी हो सकती है। मंडेला उससे पूछते हैं कि उनकी टीम के विश्वकप जीतने के आसार क्या हैं। François को असमंजस में पाकर वे उसे अपने कैद के दिनों की बातें बताते हैं।\n27 साल जेल की छोटी सी कोठरी में कड़े परिश्रम और बला के शोषण से गुजरते हुये भी मंडेला अपने देश को रंगभेद के क्रूर चंगुल से मुक्त कराने की भावना को जिंदा रखे रहे और उस सुनहरे समय के सपने देखते रहे जब उनके देश से नफरतपूर्ण रंगभेद खत्म हो जायेगा। व्यक्ति बहुत बातों से प्रेरणा लेता है और कितनी ही बातें उसका मनोबल बनाये रखने में सहायक बन जाती हैं।\nमंडेला François को बताते हैं कि गहन निराशा के क्षणों में भी एक कविता से उन्हे बहुत प्रेरणा मिलती थी।\nमंडेला से मिलकर François उनके व्यक्तित्व के आभामंडल से अभिभूत है, वह लगभग खोया खोया सा चाय पीकर लौटता है और उसकी मित्र पूछती है कि सब कुछ कैसा था, और राष्ट्रपति कैसे व्यक्ति हैं उनसे मिलकर कैसा लगा?\nFrançois अभी तक चाय पर हुयी मुलाकात के प्रभाव से बाहर नहीं आ पाया है और मुलाकात के सम्मोहन से बंधा वह कहता है,” उनसे मिल कर ऐसा लगा जैसा आज तक किसी और आदमी से मिलकर नहीं लगा। वे औरों से बहुत अलग हैं”।\nमित्र पूछती है कि वे उससे क्या चाहते थे?\nFrançois जवाब में कहता है,”शायद वे चाहते हैं कि हम विश्वकप जीतें”।\nमंडेला जानते हैं कि देशवासियों की Rugby में रुचि है। देश की टीम में सिर्फ एक ही काला खिलाड़ी है।\nफिल्म का एक भाग अगर नेल्सन मंडेला के राजनीतिक और सामाजिक दर्शन और नेतृत्व को प्रस्तुत करता है तो दूसरा भाग Rugby के खेल पर आधारित है। Rugby को बहुत गहराई से जानने वालों के लिये खेल वाला भाग कम रोचक और कम रोमांचित करने वाला हो सकता है पर उनके लिये भी मंडेला के नेतृत्व वाला भाग पूर्णतया रोचक है और बाकी दर्शकों के लिये तो फिल्म की दोनों समांतर धारायें रोमांच लेकर आती हैं।\nजैसे कोई शिल्पी छैनी हथौड़े से सावधानी से चटान पर चोट करके उसे एक आकर्षक बुत का आकार देता है वैसे ही कुशल शिल्पी की भाँति मंडेला देश को एकजुट करने के अपने लक्ष्य को पाने के लिये सधे हुये तरीके से अस्तव्यस्त देश को एक आकार देने के प्रयास में लगे रहते हैं। वे सामाजिक एकजुटता रचने का कई भी मौका हाथ से नहीं जाने देते।\nऐसे मौके हमेशा आते हैं जब नेता को भी संशय होने लगता है कि क्या वह सही कर रहा है? मंडेला भी ऐसी ऊहापोहों से दोचार होते हैं पर वे अपनी ऊर्जा को ठीक दिशा देकर अपनी सोच पर आस्था रखते हुये अपने कार्य में लगे रहते हैं।\nएक दिन मैदान में वे अपनी Rugby टीम के सदस्यों से मिलने पहुँच जाते हैं। उन्होने पहले उनके चित्र आदि देखकर उनके नाम आदि याद कर लिये हैं और वे पूरी तैयारी करके उनसे मिलते हैं। टीम में कुछ गोरे सदस्य हैं जो उन्हे पसंद नहीं करते पर कप्तान François उनके साथ है। सबसे मिलने के बाद जाते हुये वे François को एक कागज़ दे जाते हैं और कहते हैं कि इस पर वह कविता लिखी हुयी है जो जेल के दिनों में उन्हे प्रेरणा दिया करती थी।\nकविता है William Ernest Henley द्वारा रचित Invictus\nमैं अपने भाग्य का खुद निर्माता हूँ, मैं अपनी आत्मा का खुद स्वामी हूँ… जैसे शब्द François को प्रेरणा देकर रोमांचित कर देते हैं। अब उसके सामने राष्ट्रपति का लक्ष्य कुछ हद तक साफ होने लगा है और वह अपने साथियों से कहता है कि चाहे जो हो जाये हमें विश्वकप जीतना है।\nएक महान लक्ष्य को पाने के लिये जब व्यक्ति संकल्प करता है तो उसकी ऊर्जा बदल जाती है। उसके शरीर की जैव-रासायनिक क्रियाएं बदल जाती हैं। उसकी भावनाओं की दिशा और उनकी तीव्रता बदल जाती है। उसकी समझ बदल जाती है और उसके विचार बदल जाते हैं।\nमंडेला और François दोनों के साथ भी ऐसा ही होता है। ऐसे में आदमी बहुत कुछ अपने लक्ष्य के प्रति समर्पित विचारों से संचालित होता है। उसकी नींद कम हो जाये, उसका बी.पी बढ़ जाये पर उसकी एक्रागता नहीं टूटती। साधारण अवस्था में ऐसे परिवर्तन शायद आदमी को बीमार बना कर बिस्तर पर लेटा दें पर ऐसे समय उसकी ऊर्जा के गहनतम स्तर सक्रिय हो जाते हैं और भरपूर तनाव के क्षणों में भी उसे सुरक्षित रखते हैं।\nविश्वकप आता है और एक एक करके मंडेला और François की टीम अपने प्रतिद्वन्दियों के ऊपर जीत हासिल करती चली जाती है। फाइनल में उनका मुकाबला उस समय अजेय मानी जाने वाली, New Zealand की टीम All Blacks से होना है। All Blacks में दानवाकार खिलाड़ी Jonah Lomu भी है जो शारीरिक शक्ति के बल पर विपक्षी टीमों को धराशायी कर देता है। खेल से पहले All Blacks की टीम द्वारा किया जाने वाला उनका परम्परागत नृत्य नुमा शारीरिक प्रदर्शन –Haka, विपक्षी टीमों के हौसले आधे खत्म करने के लिये काफी है।\nफिल्म का एक बेहतरीन दृष्य आता है जब फाइनल मैच से पूर्व द.अफ्रीका की टीम को उस जेल में ले जाया जाता है जहाँ नेल्सन मंडेला को कैद रखा गया था। बाकी सभी खिलाड़ी तो औरी-फौरी तौर पर जेल देखते हैं पर François उस छोटी सी कोठरी में अकेला बैठ जाता है जहाँ मंडेला ने अपनी जीवन के तीन दशक व्यतीत किये थे।\nइस कोठरी में बैठकर उसे मंडेला की महानता का वास्तविक आभास होता है। एक आदमी युवावस्था से लेकर अपने जीवन के बेहतरीन तीन दशक एक जेल की छोटी सी कोठरी में कैद होकर व्यतीत किये जाने के लिये विवश किया जाता है वह आदमी बाहर आकर उन व्यक्तियों से नफरत नहीं करता जिन्होने उसकी ज़िंदगी नर्क बना रखी थी। बहुत ही छू जाने वाला दृष्य है यह।\nFrançois अगले दिन अपने सब खिलाड़ियों से कह देता है,” हमें All Blacks को हराकर अपने देश के लिये कप जीतना है। चाहे शरीर में कितनी भी टूटफूट क्यों न हो जाये, चाहे स्ट्रेचर पर ही मैदान से क्यों न जाना पड़ा हमें Jonah Lomu को किसी भी हालत में नियंत्रित करना है। जान लगा देनी है”।\nमैच के दौरान दिल की धड़कनें रोक देने वाले क्षण आते हैं। यहाँ तक कि मैच टाई भी हो जाता है और अब एक्स्ट्रा समय में हार-जीत का फैसला होना है। मंडेला खुद स्टेडियम में उपस्थित हैं।\nसारा देश टीवी, रेडियो आदि से चिपका हुआ है। जिन शंकालुओं को द. अफ्रीका की टीम से कोई उम्मीद नहीं थी वे भी उसके फाइनल में प्रवेश करने के कारण उत्सुक हो गये हैं। स्टेडियम के अंदर की ऊर्जा और स्टेडियम के बाहर सुरक्षाकर्मियों की कार के पास एक बेहद गरीब काले लड़के के कमेंट्री सुनने के प्रयासों को एक श्रंखला में जोड़कर फिल्म बला की उत्तेजना उत्पन्न कर देती है।\nएक दूसरे देश की कहानी है। एक दूसरे परिवेश की कहानी है। एक दूसरे देश की समस्या है। पर फिल्म दुनिया के हर आदमी की भावनाओं से जुड़ जाती है और फिल्म अपने ही परिवेश की, अपने ही देश की लगने लगती है। सबसे बढ़कर फिल्म मानवता से अपना संबंध स्थापित कर लेती है।\nद. अफ्रीका के मैच जीतने के बाद स्टेडियम के बाहर खड़े सुरक्षाकर्मियों द्वारा कूड़ा बीनने वाले काले लड़के को अपने कंधों पर उठाकर नाचने वाला दृष्य दर्शक को गहरे में छू जाता है।\nजीतने की खुशी को संतुलित करके मंडेला New Zealand के राजनेता से कहते हैं,” अच्छा मैच था”।\nद. अफ्रीका के हर रंग के निवासी की खुशी उन्हे जता रही है कि देश को एक सूत्र में बाँधने का उनका लक्ष्य बहुत हद तक पूरा हो जायेगा और उसकी शुरुआत धमाकेदार तरीक से हुयी है।\nउनके तौर-तरीकों के प्रति संदेह रखने वाले उनके साथी उनकी और प्रशंसा भाव से देख रहे हैं।\nवैश्विक नेता ऐसे ही होते हैं!\nजन नेता ऐसे ही होते हैं।\nउन्हे चाहे जाने के अलावा कोई और रास्ता वे लोगों के सामने छोड़ते ही नहीं। कोई दूसरा विकल्प होता ही नहीं लोगों के पास ऐसे नेता को पसंद किये जाने के अलावा ।\nविनम्रता से मंडेला François को कप देते हुये कहते हैं,” तुमने देश की बहुत बड़ी सेवा की है”।\nसच से रुबरु हो चुका भावविभोर François उनसे कहता है,” श्रीमान आपसे बड़ी कोई सेवा नहीं है”।\nजननेता नेल्सन मंडेला एक खेल के सहारे अपने देश में फैली बुराइयों को कमजोर करके राष्ट्र की नयी इमारत की बुनियाद रख देते हैं।\nClint Eastwood द्वारा निर्देशित फिल्मों में एक से बढ़कर एक नगीने हैं और Invictus भी ऐसा ही मूल्यवान रत्न है जिसे मुश्किल से ही कोई नापसंद कर पायेगा।\n1995 Rugby World Cup, Academy Awards, Anthony Peckham, Apartheid, Cesar Award for Best Foreign Film, Cinemanthan.com, Clint Eastwood, Color discrimination, François Pienaar, Gandhi, Golden Globes (2010), Haka, Hollywood, Invictus (2009), John Carlin, Julian Lewis Jones, Mahatma Gandhi, Matt Damon, Morgan Freeman, Nelson Mandela, New Zealand – All Blacks, Oscar awards, Playing the Enemy, Playing the Enemy: Nelson Mandela and the Game That ChangedaNation, Racism, Rakesh, Richard Attenborough, South Africa, Springboks, Warner Bros. Pictures, William Ernest Henley (1849–1903)


लखनऊ: उत्तर प्रदेश में दो उपमुख्यमंत्री व 22 कैबिनेट मंत्रियों के बैठने का स्थान तय किया जा रहा है. सोमवार को विधान भवन में दो उपमुख्यमंत्रियों के बैठने का कमरा निर्धारित किया गया है. विधान भवन में मुख्यमंत्री के कक्ष के आसपास ही उनके दो नायबों के भी कक्ष हैं. उपमुख्यमंत्री डॉ. दिनेश शर्मा उस कक्ष में बैठेंगे, जिसमें शिवपाल सिंह यादव का कार्यालय था और उपमुख्यमंत्री केशव प्रसाद मौर्य को आजम खान वाला कक्ष दिया गया है. पहले शर्मा और बाद में मौर्य ने मुख्यमंत्री आदित्यनाथ योगी से मुलाकात की. इनकी मुलाकात वीवीआईपी गेस्ट हाउस में हुई. पत्रकारों से बातचीत में शर्मा ने कहा, "हमारे संकल्प पत्र में लिखी सभी बातें पूरी की जाएंगी. यह सरकार एक दिन नहीं, बल्कि पांच वर्ष तक एक्शन में रहेगी."


Business Ideas: कम निवेश में शुरू करें कमाई वाले ये3बिजनेस, मोदी सरकार का भी मिलेगा सहयोग\nकंचन मौर्य 30 June, 2020 2:46 PM IST\nआजकल गांव और शहर, दोनों जगह के युवा अपना खुद का बिजनेस शुरू करना चाहते हैं. अगर आप भी थोड़े बड़े स्तर पर अपना बिजनेस डालना चाहते हैं, तो हम आपको बिजनेस के3आइडिया (Business Ideas) बताने जा रहे हैं, जिसके लिए मोदी सरकार की तरफ से मुद्रा योजना के तहत लोन भी मुहैया कराया जाता है. खास बात है कि इन बिजनेस को शुरू करने के लिए 75 से 80 प्रतिशत लोन मिल जाएगा. इस योजना के तहत आप आसानी से बिजनेस को शुरू करके कमाई कर सकते हैं. यह बिजनेस करना कोई मुश्किल बात नहीं है. मगर आपके पास2से3लाख रुपए होने चाहिए. आइए आपको इन3बिजनेस आइडिया के बारे में बताते हैं.\nलाइट इंजीनियरिंग का बिजनेस (Light Engineering Business)\nइसमें आप नट, बोल्‍ट, वाशर या कील आदि की मैन्‍युफैक्‍चरिंग यूनिट का काम शुरू कर सकते हैं.\nइस यूनिट को लगाने के लिए आपको लगभग 1.88 लाख रुपए की जरूरत पड़ सकती है. इसके लिए मुद्रा स्‍कीम के तहत लगभग 2.21 लाख रुपए का टर्म लोन मिल जाएगा. इसके अलावा लगभग 2.30 लाख रुपए वर्किंग कैपिटल लोन मिल जाएगा.\nइस बिजनेस में आप 1 महीने में लगभग करीब 2500 किलोग्राम नट-बोल्‍ट बना सकते हैं. इससे सालभर में लगभग2लाख रुपए तक का मुनाफा मिल सकता है.\nवुडन फर्नीचर का बिजनेस (Wooden Furniture Business)\nइसमें आपको लकड़ी से बनी कुर्सियां, खिड़कियां, दरवाजे और पलंग आदि बनाने पड़ते हैं. बाजार में इनकी मांग भी हमेशा बनी रहती है. ऐसे में आप बेहतर क्वालिटी और आकर्षक डिजाइन का प्रोडक्ट बनाकर बेच सकते हैं.\nइसको शुरू करने के लिए लगभग 1 लाख रुपए तक की राशि पास होनी चाहिए. इसके लिए आप मुद्रा स्‍कीम के तहत लगभग 7.48 लाख रुपए तक का लोन ले सकते है. बता दें कि इसमें फिक्स्ड कैपिटल के तौर पर 3.65 लाख रुपए की जरूरत पड़ती है, साथ ही3महीने के वर्किंग कैपिटल के लिए 5.70 लाख रुपए की जरूरत पड़ती है.\nइस बिजनेस को शुरू करते ही मुनाफा मिलना शुरू हो जाएगा. इसमें आपको सभी लागत निकालकर लगभग 60 हजार से 1 लाख रुपए तक का मुनाफ़ा मिल सकता है.\nकंप्यूटर से जुड़ा बिजनेस (Computer Connected Business)\nअगर आप कम्प्यूटर की अच्छी समझ रखते हैं, तो इससे जुड़ा कोई बिजनेस शुरू कर सकते हैं. आप कंप्‍यूटर असेंबलिंग का काम कर सकते हैं.\nइसकी शुरुआत करने के लिए लगभग2लाख रुपए चाहिए होंगे. इसके लिए आपको बैंक से लगभग 6.29 लाख रुपए का लोन मिल सकता है.\nअगर आप इस बिजनेस में सालभर में 630 यूनिट बनाते हैं, तो आप उन्‍हें बेचकर लगभग3लाख रुपए तक का मुनाफा कमा सकते हैं. बता दें कि इसके लिए एक निर्धारित कीमत तय की जाती है.\nअगर कोई बिजनेस शुरू करना चाहता है, तो वह मुद्रा स्कीम के तहत लोन के लिए आवेदन कर सकता है. आपको यह लोन किसी भी राष्ट्रीयकृत या प्राइवेट बैंक से मिल जाएगा. बता दें कि मुद्रा बैंक की अपनी कोई ब्रांच नहीं होती है, इसलिए इस लोन को सरकारी और प्राइवेट बैंक द्वारा प्राप्त किया जा सकता है. इसकी खासियत है कि यह लोन अन्य लोन की तुलना में 1 से2प्रतिशत सस्‍ता मिल जाता है.\nEnglish Summary: Business Idea, Make good profits by starting these3businesses with low investment with the help of Modi government\nबिजनेस आइडिया Business Ideas Low Investment Business Ideas Rural Business Idea Small business ideas Unique business ideas New business ideas Profitable business ideas Top business ideas Wooden Furniture Business Computer Connected Business


क्या बैंक में जमा रकम की कोई गारंटी नहीं? अमित शाह ने दिया बड़ा बयान - Finance department considering and reviewing - AajTak\nक्या बैंक में जमा रकम की कोई गारंटी नहीं? अमित शाह ने दिया बड़ा बयान\nपीएमसी बैंक में फर्जीवाड़ा सामने आने के बाद से खातधारक घबराए हुए हैं. खासकर वैसे ग्राहक जिनके बैंक में एक लाख रुपये से ज्यादा की रकम जमा है.\nबैंक खाताधारकों के लिए बड़ी खबर\nडिपॉजिटर इश्योरेंस स्कीम में बदलाव पर हो रहा है विचार\nबैंक में जमा 1 लाख रुपये से अधिक की रकम पर गारंटी की मांग\nमोदी सरकार के पिछले कार्यकाल में भी इस पर हुई थी चर्चा\nदेश के गृह मंत्री अमित शाह ने 'आजतक' से बातचीत में बैंकिंग सिस्टम को लेकर एक बड़ा बयान दिया है. उन्होंने कहा कि बैंक में डिपॉजिट 1 लाख से ज्यादा की रकम को इंश्योरेंस के दायरे में लाने पर वित्तीय विभाग गंभीरता से विचार कर रहा है.\nबड़े बदलाव के संकेत\nटीवी टुडे नेटवर्क के न्यूज डायरेक्टर राहुल कंवल ने अमित शाह से कहा कि पीएमसी बैंक के मामले को देखकर यह नहीं लगता है कि अब 1 लाख रुपये से ज्यादा डिपॉजिट को भी इंश्योरेंस के दायरे में लाने पर सोचना चाहिए? इसके जवाब में अमित शाह ने कहा कि यह मामला वित्तीय विभाग के पास विचाराधीन है.\nवित्तीय विभाग कर रहा है विचार\nउन्होंने कहा कि डिपॉजिटर इश्योरेंस स्कीम एक्ट में डिपॉजिट की सीमा बढ़नी चाहिए और इस पर काम किया जा रहा है. अमित शाह की मानें तो पिछले कार्यकाल में भी इस मुद्दे पर चर्चा हुई थी, और फिलहाल वित्तीय विभाग इस पर विचार कर रहा है. सभी स्टैक होल्डर्स से बात हो रही है.\nदरअसल पीएमसी बैंक में फर्जीवाड़ा सामने आने के बाद से खातधारक घबराए हुए हैं. खासकर वैसे ग्राहक जिनके बैंक में एक लाख रुपये से ज्यादा की रकम जमा है. क्योंकि डिपॉजिटर इश्योरेंस स्कीम एक्ट के तहत एक लाख रुपये के कम डिपॉजिटर की राशि की गारंटी होती है. लेकिन इससे ऊपर जमा राशि की कोई बैंक गारंटी नहीं होती है.\nइसी के सदर्भ में अमित शाह ने कहा कि डिपॉजिटर इश्योरेंस स्कीम एक्ट में बदलाव हुए काफी समय हो गया है. ग्राहक लगातार एक्ट में बदलाव की मांग कर रहे हैं ताकि बैंक में एक लाख रुपये से अधिक की जमा राशि भी इंश्योरेंस स्कीम के दायरे में हो. अब गृह मंत्री ने संकेत दे दिया है कि इस पर वित्तीय विभाग गंभीरत से विचार कर रहा है.\nदरअसल पीएमसी बैंक के डूबने की खबरें फैलते ही लोग पैसे निकालने के लिए बैंक में उमड़ पड़े थे, जिससे अफरा-तफरी मच गई थी. पंजाब एंड महाराष्ट्र को ऑपरेटिव बैंक में ग्राहकों का 11500 करोड़ रुपया जमा है. आरोप के मुताबिक पीएमसी बैंक के मैनेजमेंट ने अपने नॉन परफॉर्मिंग एसेट और लोन वितरण के बारे में आरबीआई को गलत जानकारी दी है.\nभारत की दो बड़ी टेलीकॉम कंपनियां एयरटेल और वोडाफोन-आइिडया को अब तक का सबसे बड़ा घाटा हुआ है. टेलीकॉम कंपनियों की इस हालत से द ...\nभारत से व्यापारिक वस्तुओं के निर्यात में अक्टूबर महीने में मामूली गिरावट रही, जबकि आयात पिछले साल के इसी महीने के मुकाबले 16 ...


बस्तर की अभिव्यक्ति -जैसे कोई झरना....: भारत में आज भी रहते हैं दैत्य-दानव और असुर...\nप्राचीन भारत के पौराणिक आख्यानों में हम दैत्य-दानव और असुर जैसे आततायी समुदायों के बारे में पढ़ते रहे हैं । क्या आज भी उन समुदायों का भारत में अस्तित्व है या फिर कालक्रम से अब वे सब समाप्त हो गये हैं, इस विषय पर चर्चा करने से पहले मैं सन् 1962 के उन दिनों की बात बताना चाहूँगा जब पिता जी चीनी युद्ध के सम्बंध में रोज शाम को घर के सभी सदस्यों के सामने नये-नये समाचार दिया करते थे । उन समाचारों में भारत-चीन युद्ध की बातें और हीरोशिमा-नागासाकी पर डाले गये बमों की यादें भी हुआ करतीं । हमने पहली बार पिता जी के मुँह से माओ जेदांग और च्यांग्काई शेक जैसे अज़ीब नाम सुने । लोग आपस में चर्चायें करते कि चीन तो भारत का मित्र था यह अचानक उसने भारत पर हमला क्यों कर दिया? माँ भी अपने बचपन के किस्से सुनाया करतीं कि बरतानिया हुकूमत के दिनों में लोग किस तरह फिरंगियों से डरा करते और गाँव के लोग उन्हें देखते ही छिप जाया करते । दादी के किस्सों में अच्छे राजा, बुरे राजा, दैत्य राजा और दानवों की बातें हुआ करती थीं । मेरे बाल मन में बुरे और हिंसक लोगों के शब्दचित्र जमा होते रहे । मैं सोचा करता कि हो न हो फिरंगी और चीनी भी दैत्य, दानव या फिर असुर ही होते होंगे ।\nवे दहशत भरे दिन थे, मुझे रात में डरावने सपने आया करते । तब मेरी उम्र मात्र चार साल की थी, मैं सपने में देखा करता कि हाथ में बंदूकें लिये चीनी सेना ने हमारे गाँव को घेर लिया है और ऊपर आकाश में बम गिराने वाले जहाज मँड़रा रहे हैं । मैं दिन में भी चारपायी से नीचे उतरने में डरा करता, और पूरे दिन घर भर में यही खोजा करता कि कहीं कोई चीनी सैनिक तो नहीं है । सूरज डूबने के साथ ही मेरी मुश्किलें बढ़ जाया करतीं, मुझे लगता कि मेरे सो जाने के बाद किसी भी क्षण चीनी सेना टनकपुर तक आ जायेगी । जैसे-तैसे रात कटती तो सुबह होते ही थोड़ी राहत मिलती कि चलो एक दिन और निकला । गाँव के लोग बातें करते कि भारतीय सेना के पास हथियार नहीं हैं, चीनी सेना अगर टनकपुर तक आ गयी तो बरेली और लखनऊ पर चीन का कब्ज़ा हो गायेगा ।\nउस समय ये ख़बरें भी आया करतीं कि भारत की आमजनता ने युद्ध के लिये अपने जेवर तक नेहरू जी को दान में दे दिये । उस समय एक ख़बर और भी आया करती कि बाजार में न तो चॉकलेट है, न जेबी मंघाराम के बिस्किट और न गेहूँ । चार साल की उम्र में मैंने जमाखोरी और कालाबाजारी जैसे शब्दों को भी सुना । मैं इन शब्दों के अर्थ नहीं जानता था पर इतना अवश्य जान गया कि ये दोनों शब्द अच्छे नहीं हैं और इन्हीं दोनों शब्दों के कारण बाजार में कोई भी चीज बहुत ऊँचे दाम पर बेची जाती है । मैं मन में सोचा करता कि नेहरू जी अगर इन दोनों शब्दों को हटा दें तो हर बच्चे को चॉकलेट और जेबी मंघाराम के बिस्किट पुराने दामों पर ही मिल जाया करेंगे ।\nआज एक बार फिर भारत में चीन की दहशत है । चीन ने भारत के विरुद्ध विषाणु युद्ध छेड़ दिया है । गुरिल्लायुद्ध में विश्वास रखने वाले चीन ने अपनी युद्ध नीति में छल का स्तर और भी गिरा दिया है । लोग मर रहे हैं, दिल्ली में इलाज़ से लेकर शव को मरघट तक ले जाने और फिर दाह संस्कार करने के लिये मृतकों के घरवालों को पानी की तरह पैसा बहाना पड़ रहा है । लोग कोरोना पीड़ितों को बड़ी निर्ममता से लूट रहे हैं । कोरोना एक अवसर बन गया है, लोग दवाइयों और ऑक्सीजन की जमाखोरी और कालाबाजारी कर रहे हैं । कोरोना से संक्रमित आदमी एक निर्बल शिकार है जिसे बहुत से जंगली कुत्तों ने घेर लिया है और वे उसके मरने से पहले ही नोच कर खा जाने के लिये उतावले हो गये हैं ।\nइन दोनों संकटों में चीन, दहशत, युद्ध, दर्द में अवसर, जमाखोरी और कालाबाजारी जैसे कुछ शब्द उभय हैं जिनकी पुनरावृत्ति आश्चर्यजनक है । दैत्य-दानव और असुर जैसे समुदाय भारत में आज भी हैं और अब वे पहले से भी अधिक क्रूर और आततायी हो गये हैं ।\nप्रस्तुतकर्ता बस्तर की अभिव्यक्ति जैसे कोई झरना पर 11:55 pm\nलेबल: कालाबाजारी, कोरोना, जमाखोरी, राष्ट्रीय चरित्र\nAbhinav Singh 13 मई 2021 को 1:24 am\nआपको पढ़ा लगा जैसे मुझे गुरु मिल गया हो, अत्यंत रोचक एवं बाँध के रखने वाला लेख लिखा आपने। कृपया आशीर्वाद प्रदान करें\nबस्तर की अभिव्यक्ति जैसे कोई झरना 13 मई 2021 को 8:47 am\nनमस्कार अभिनव जी! कल्याणमस्तु! लेख आपको अच्छा लगा इसके लिये साधुवाद! कहावत है कि पानी पिये छानकर, गुरु बनाये जानकर । विनम्र अनुरोध है कि मेरे प्रति इतनी बड़ी धारणा बनाने से पहले मेरे अन्य लेखों और कहानियों को भी पढ़ने का कष्ट कीजियेगा जो बहुत अधिक विवादास्पद हैं एवं जिन्हें लेकर लोगों के मन में मेरे प्रति धारणा बिल्कुल भी अच्छी नहीं है । अयन प्रकाशन, महरौली, दिल्ली से प्रकाशित लेख संग्रह "प्रतिध्वनि" और अधिकरण प्रकाशन, खजूरी ख़ास, दिल्ली से प्रकाशित कहा नी संग्रह "थोड़ा सा मंटो" का अवलोकन करने के बाद ही यदि कोई धारणा बनायेंगे तो अच्छा होगा, वरना दिल टूट सकता है कभी आपका भी ।


Jio Phone में फ्री फायर डायमंड कैसे ले | फ्री फायर में डायमंड कैसे ले 2022 - Eachhow\nMarch 15, 2022 by Eachhow\nनमस्कार स्वागत हैं, आपका Eachhow हिंदी ब्लॉग में. मेरा नाम विक्की शर्मा हैं. आज के पोस्ट में जानेंगे Jio Phone में फ्री फायर डायमंड कैसे ले. वैसे अधिकतर लोगों को पहले से ही पता हैं, जिओ फ़ोन में फ्री फायर गेम डाउनलोड करना और खेलना असंभव हैं, परंतु इसके बावजूद भी फ्री फायर प्लेयर्स की तरफ से काफी रिक्वेस्ट आ रहे हैं, की कैसे जिओ में फ्री डायमंड ले सकते हैं.\nहमेशा की तरह मैं आपको यही कहूंगा जिओ फ़ोन में फ्री फायर गेम डाउनलोड, डायमंड और खेल नही सकते हैं. लेकिन आपके पास एक स्मार्टफोन हैं, तो आप इस पोस्ट में लास्ट तक बने रहे. क्योंकि मैं आपको कुछ Free Fire Redeem Codes प्रोवाइड करने वाला हूँ, जिसे आप जिओ फ़ोन में, तो रिडीम नही कर सकते. लेकिन एक स्मार्टफोन में जरूर रिडीम कर सकते हैं.\nजैसाकि मैंने आपको बताया हैं, जिओ फ़ोन में KaiOS ऑपरेटिंग सिस्टम हैं, जो एडवांस गेम को सपोर्ट नही कर सकता हैं. जिओ फ़ोन में केवल छोटे – मोटे गेम को ही खेल सकते हैं, लेकिन फ्री फायर गेम के लिए एक हाई एंड वेरिएंट डिवाइस की जरूरत पड़ती हैं. जिओ फ़ोन में KaiOS रहते हुए, आप फ्री फायर गेम डाउनलोड, डायमंड और इस गेम को खेल नही सकते हैं.\nइसीलिए बेहतर यही हैं, की आप एक स्मार्टफोन परचेस करले. भले ही आप जिओ फ़ोन में फ्री डायमंड नही ले सकते और ना ही जिओ फ़ोन में फ्री फायर रिडीम कोड रिडीम कर सकते हैं. लेकिन मैं आपको कुछ FF Redeem Codes दे रहा हूँ, जिसे आप अपने फ्रेंड्स के मोबाइल और अपने पेरेंट्स के मोबाइल में रिडीम कर सकते हैं.\nFU81 OUYT RDVB\nGarena New FF Redeem Codes Today\nFree Fire Redeem Codes रिडीम कैसे करे\nऑफिसियल फ्री फायर रिडीम कोड रिडेम्पशन वेबसाइट पर जाएं.\nफेसबुक, गूगल, ट्विटर या एप्पल आईडी का इस्तेमाल करके लॉग इन करें.\nऊपर बताए गए किसी भी रिडीम कोड को टेक्स्ट बॉक्स में कॉपी और पेस्ट करें और जारी रखने के लिए कन्फर्म बटन पर क्लिक करें.\nOkay पर क्लिक करे.\nसफलतापूर्वक कोड रिडीम करने के बाद प्राइज के लिए गेम मेल बॉक्स देखें.\nएक बार रिडेम्पशन हो जाने के बाद, प्लेयर्स के इन-गेम मेल में प्राइज को दिखने में 24 घंटे तक का समय लग सकता है.\nआज आपने सीखा ,की जिओ फ़ोन में किसी भी प्रकार से फ्री डायमंड नही लिया जा सकता हैं. क्यों नहीं, लिया जा सकता हैं वो आपको इस पोस्ट की माध्यम से पता चल गया. एक बटन वाले फ़ोन में फ्री फायर रिडीम कोड्स उपयोग नही कर सकते , लेकिन आप इसे स्मार्टफोन में बेझिझक उपयोग कर सकते हैं. मैं उम्मीद करता हूँ, आज का पोस्ट Jio Phone में फ्री फायर डायमंड कैसे ले. इससे आपको कुछ सीखने और जानने को मिला होगा. अगर ऐसा हैं, तो पोस्ट को शेयर अवश्य कीजिए. इसके अलावा इस पोस्ट के संबंधित आपका कुछ सवाल हैं, तो कमेंट में अवश्य पूछे.\nPUBG का बाप कौन हैं\nBGMI Lite कब आयेगा


Live update of maharashtra politics sanjay raut admitted to lilavati hospital 3839204 - शिवसेना नेता संजय राउत की तबियत हुई खराब, लीलावती अस्पताल में हुए भर्ती\nअभी डॉक्टरों ने इस संबध में किसी भी तरह की जानकारी नहीं दी है.\nUpdated: November 11, 2019 3:50 PM IST\nनई दिल्लीः शिवसेना नेता संजय राउत की अचानक तबियत खराब हो गई. तबियत खराब होने की सूचना मिलते ही उन्हें मुंबई के लीलावती अस्पताल में भर्ती कराया गया है. अभी डॉक्टरों ने इस संबध में किसी भी तरह की जानकारी नहीं दी है. बता दें कि संजय राउत शिवसेना के एक प्रमुख नेता है.\nअभी इस बात की जानकारी नहीं मिल सकी है कि उन्हें क्या हुआ है. डाक्टर्स का कहना है कि ठीक प्रकार से जांच के बाद ही कुछ कहा जा सकता है. महाराष्ट्र की राजनीति में संजय का एक प्रमुख किरदार है. इस समय पूरे देश की नजर महाराष्ट्र की राजनीति में और ऐसे में संजय राउत की तबियत खराब होने की खबर सभी लोंगों को परेशान कर सकती है.\nआज ही संजय राउत ने भाजपा को लेकर एक बड़ा बयान दिया था. उन्होंने कहा था कि भाजपा अपने अहंकार में डूबी हुई है और उसने जनादेशका अपमान किया है. शिवसेना नेता ने कहा कि जब पार्टी अपने घमंड में डूबी हुई है तो फिर उससे कैसा संबंध. विधानसभा चुनाव नतीजों के बाद से ही शिवसेना सीएम पद को लेकर अपनी बात पर अड़ी हुई है. पार्टी का कहना है कि कुछ भी हो अगला सीएम एक शिवसैनिक ही होगा. सरकार के गठन के लिए आज संजय राउत ने भी कई नेताओं के साथ बैठक की.\nदोपहर बाद अचानक उनकी तबियत खराब होने की खबर से पूरी पार्टी में हड़कंप मच गया और उन्हें लीलावती अस्पताल में भर्ती कराया गया. अब डॉक्टरी जांच के बाद ही यह मालूम चल पाएगा कि उन्हें क्या हुआ है.\nmaharashtraMaharashtra Assembly electionsMaharashtra politicsNCPSanjay RautSharad PawarSHIVSENASonia GandhiUddhav Thackeray\nPublished Date: November 11, 2019 3:49 PM IST\nUpdated Date: November 11, 2019 3:50 PM IST


ट्रेनर की बीवी बना रही हैं वरुण धवन की परफेक्ट बॉडी, सुबह से रात तक खाने का ये है मेन्यू\nNovember 26, 2018 Ashish Singh\nआजकल के सितारे अपने किरदार में परफेक्शन लाने के लिए दिन-रात मेहनत करने लगे हैं. अब बॉडी डबल का इस्तेमाल करके कोई खतरनाक सीन करने की बजाए खुद ही उसे पूरा करना चाहते हैं. बॉलीवुड अभिनेता भी इन दिनों कुछ ऐसा ही कर रहे हैं और सोशल मीडिया पर उनकी बॉडी बिल्डिंग की कुछ खास तस्वीरें वायरल हो रही हैं. वो अपनी आने वाली फिल्म कलंक के लिए मस्कुलर बॉडी बना रहे हैं. वरुण को ये खास ट्रेनिंग फिटनेट ट्रेनर प्रशांत सावंत दे रहे हैं और यहां वर्कआउट के अलावा उनकी डाइट भी फॉलो कर रहे हैं. खास बात यह है कि प्रशांत की पत्नी माया जो कि न्यूट्रिशिनिस्ट हैं और वरुण की डाइट का ध्यान वो ही रख रही हैं. माया अमिताभ बच्चन और अजय देवगन की फूड एक्सपर्ट भी रह चुकी हैं. ट्रेनर की बीवी बना रही हैं वरुण धवन की परफेक्ट बॉडी, इसके बारे में आपके लिए हम लाए हैं ये खास रिपोर्ट.\nट्रेनर की बीवी बना रही हैं वरुण धवन की परफेक्ट बॉडी\nमाया वरुण का खाना अपने किचन में ही बनाती हैं और इसे वरुण के घर पर या वर्किंग प्लेज पर डिलीवर किया जाता है. माया के अनुसार, ”कलंक में एक्टर के मसल्स को दिखाना है इसलिए मैं उन्हें वो खाना खिलाती हूं जिसमें उनको बहुत सारा प्रोटीन मिले और वो भी इस बात को ध्यान में रखते हुए बहुत ही प्रेम से खाते हैं.” वरुण दिन में4बार खाना खाते हैं और उनका पहला खाना ब्रेकफास्ट होता जिसमें वो ओट्स,5अंडों का सफेद भाग,2अंडों का पीला भाग और टोस्ट खाते हैं. वरुण का दूसरा खाना लंच होता है जिसमें वो मटन और सब्जियां खाते हैं. शाम को उनका तीसरा खाना होता है जिसमें वो स्नैक्स में चिकन सलाद खाते हैं और रात के खाने में भुनी हुई फिश खाते हैं. इसके साध ही एक बड़ी कटोरी फ्रेश बीन्स और ब्रोकली भी लेते हैं. वरुण अपनी डाइट को लेकर बहुत ज्यादा डेडिकेशन दिखाते हैं हालांकि उनके भी कुछ चीट डेज हो जाते हैं. माया का कहना है कि उनके चीट मील्स में पिज्जा और बिरयानी शामिल होती है. वरुण को ये दोनों बहुत ज्यादा पसंद है हालांकि वो एक्सरसाइज करके इसे बैलेंस कर लेते हैं.\nकरण जौहर की बड़ी फिल्म है ‘कलंक’\nकरण जौहर की फिल्म कलंक साल 2020 में रिलीज होगी. ये फिल्म एक बड़ी स्टारकास्ट के साथ पर्दे पर उतरेगी जिसमें आलिया भट्ट, संजय दत्त, माधुरी दीक्षित, सोनाक्षी सिन्हा, आदित्य रॉय कपूर, हितेन तेजवानी और कुणाल खेमू मुख्य भूमिकाओं में होंगे. फिल्म की कहानी कैसी होगी क्या होगी इसके बारे में करण जौहर ने कोई राज नहीं खोला है लेकिन साल 2019 के बीच में इसके बारे में परतें खुलने लगेंगी. फिल्म का म्यूजिक प्रीतम बना रहे हैं और इसे अभिषेक वर्मन निर्देशित कर रहे हैं.\nयह भी पढ़ें : तो क्या सच में करीना बनना चाहती हैं मीरा राजपूत?, वायरल हो रही है उनकी ये तस्वीर\n← Previous सर्दियों के मौसम में भी खूब खाएं आइसक्रीम, मिलेंगे जबरदस्त फायदे\nमजेदार जोक्स- पति पिकनिक पर पत्नी को शमशान घाट ले गया… Next →\nMay 4, 2019 Ashish Singh Comments Off on अपने स्टारडम को नहीं संभाल पाए ये बॉलीवुड सितारे, फ्लॉप हो गया सबका करियर\nFebruary 10, 2019 Ashish Singh Comments Off on अखबार में लिपटी हुई चीजें खाने से होता है नुकसान, जानिये किस तरह बीमारी को कर रहे हैं आमंत्रण\nMarch 3, 2019 Ashish Singh Comments Off on2सगे भाइयों ने की2सगी बहनों से शादी, बाद में खूबसूरत दुल्हनों का सच जानकर शॉक्ड रह गए घरवाले


जानिये दुनिया के सबसे ऊंचे युद्ध-क्षेत्र सियाचीन की खास बातें जहां रक्षा मंत्री राजनाथ सिंह जा रहे हैं! - लोकतेज\nजानिये दुनिया के सबसे ऊंचे युद्ध-क्षेत्र सियाचीन की खास बातें जहां रक्षा मंत्री राजनाथ सिंह जा रहे हैं!\nकेंद्रीय रक्षामंत्री राजनाथ सिंह सोमवार को दुनिया के सबसे ऊंचे युद्ध-क्षेत्र सियाचीन ग्लेशियर की यात्रा पर जा रहे हैं। उनके साथ सेनाध्यक्ष जनरल बीपिन रावत भी मौजूद रहेंगे। बता दें कि सियाचीन ग्लेशियर की सबसे ऊंची चोटियों पर तापमान शून्य से 50 डिग्री कम तक रह सकता है। राजनाथ सिंह सियाचीन में तैनाम भारतीय जवानों से मुलाकात करेंगे और उनका हालचाल जानेंगे। सियाचीन के लिये रवाना होने से पूर्व रक्षामंत्री ने ट्वीट करके कहा कि वे नई दिल्ली से लद्दाख के लिये रवाना हो गये हैं। पूरे दिन का कार्यक्रम है। सियाचीन में जवानों से भेंट करने का अवसर मिलेगा। शाम को श्रीनगर में भारतीय जवानों से भी मुलाकात होगी। राजनाथ सिंह से पहले भारत के पूर्व राष्ट्रपति अब्दुल कलाम, पूर्व प्रधानमंत्री मनमोहन सिंह, प्रधानमंत्री नरेन्द्र मोदी भी सियाचीन का दौरा कर चुके हैं। बता दें कि सियाचीन ग्लेशियर हिमालय की काराकोरम की पूर्वी पर्वत श्रृंखलाओं में स्थित है। भारत और पाकिस्तान की लाईन ऑफ कंट्रोल का यह आखिरी छोर है। काराकोरम का यह 76 किमी सबसे लंबा ग्लेशियर है जो समुद्र से लगभग १९ हजार फुट की ऊंचाई पर […]\n(PC : defencelover.in)\nकेंद्रीय रक्षामंत्री राजनाथ सिंह सोमवार को दुनिया के सबसे ऊंचे युद्ध-क्षेत्र सियाचीन ग्लेशियर की यात्रा पर जा रहे हैं। उनके साथ सेनाध्यक्ष जनरल बीपिन रावत भी मौजूद रहेंगे। बता दें कि सियाचीन ग्लेशियर की सबसे ऊंची चोटियों पर तापमान शून्य से 50 डिग्री कम तक रह सकता है। राजनाथ सिंह सियाचीन में तैनाम भारतीय जवानों से मुलाकात करेंगे और उनका हालचाल जानेंगे।\nसियाचीन के लिये रवाना होने से पूर्व रक्षामंत्री ने ट्वीट करके कहा कि वे नई दिल्ली से लद्दाख के लिये रवाना हो गये हैं। पूरे दिन का कार्यक्रम है। सियाचीन में जवानों से भेंट करने का अवसर मिलेगा। शाम को श्रीनगर में भारतीय जवानों से भी मुलाकात होगी।\nराजनाथ सिंह से पहले भारत के पूर्व राष्ट्रपति अब्दुल कलाम, पूर्व प्रधानमंत्री मनमोहन सिंह, प्रधानमंत्री नरेन्द्र मोदी भी सियाचीन का दौरा कर चुके हैं।\nबता दें कि सियाचीन ग्लेशियर हिमालय की काराकोरम की पूर्वी पर्वत श्रृंखलाओं में स्थित है। भारत और पाकिस्तान की लाईन ऑफ कंट्रोल का यह आखिरी छोर है। काराकोरम का यह 76 किमी सबसे लंबा ग्लेशियर है जो समुद्र से लगभग १९ हजार फुट की ऊंचाई पर है। १९८४ से संपूर्ण सियाचीन ग्लेशियर और उसके सभी महत्वपूर्ण पास भारत के नियंत्रण में हैं। उधर ग्लेशियर के पश्चिम में सेल्टोरो रीज नामक क्षेत्र पाकिस्तान के नियंत्रण में है जो भारत की १०० से अधिक पोस्ट से लगभग ३ हजार फुट नीचे है। वहां का मौसम कितना विषम रहा करता होगा इसका अनुमान इसी बात से लगाया जा सकत है कि सर्दिंयों में यहां का तापमान शून्य से 50 डिग्री नीचे तक चला जाता है और औसत हिमवर्षा लगभग 35 फुट तक की होती है।\nसियाचीन में ऑपरेशन मेघदूत\nसमग्र सियाचीन क्षेत्र पर भारत और पाकिस्तान दोनों दावा करते हैं। लेकिन १९८४ में भारत ने ऑपरेशन मेघदूत चलाकर समग्र सियाचीन ग्लेशियर पर अपना कब्जा हासिल कर लिया। १९८४से १९९९ के बीच भारत और पाकिस्तान के बीच इस क्षेत्र में कई छोटे-मोटे संघर्ष होते रहे। बता दें कि इस क्षेत्र में कब्जा करने के लिये पाकिस्तान ऑपरेशन अबाबील चलाने वाला था जिसकी भनक भारत को लग गई और जवाबी कार्रवाई में पाकिस्तानी ऑपरेशन के सिर्फ एक दिन पहले भारत ने ऑपरेशन मेघदूत लॉंच करके क्षेत्र में अपना परचम लहरा दिया।\nसियाचीन के हालात कितने विषम हैं इसका संकेत इसी बात से चल जाता है कि यहां सैनिक-संघर्ष में उतने जवानों की मौत नहीं हुई है जितने मौसत की विषमताओं की वजह से मरे हैं।ऑपरेशन मेघदूत के लॉंच होने से लेकर वर्ष २०१५ तक सियाचीन क्षेत्र में मौसम एवं पर्यावरण संबंधी विषमताओं में भारत ने ८६९ जवान खोए। यह जानकारी लोकसभा में एक लिखित बयान में तत्कालीन रक्षा राज्य मंत्री राव इन्दरजीत सिंह ने दी थी। भारत और पाकिस्तान की ओर से हजारों सैनिक इस क्षेत्र में तैनात किये जाते रहे हैं, जो सामरिक दृष्टि से यहां के महत्व को दर्शाता है। बता दें कि १९८४ से पहले यहां किसी भी देश की सैनिक उपस्थिति नहीं थी।\nसियाचीन में सैनिकों के अलावा कोई मानव-बस्ती नहीं है। सबसे नजदीकी गांव भारतीय बेज कैम्प से १० माईल नीचे वार्षी है। २०१२ में भारतीय सेनाध्यक्ष बिपीन रावत ने कहा था कि भारतीय सेना को इस क्षेत्र में सामरिक दृष्टि से महत्व को देखते हुए नियंत्रण बनाये रखना होगा। साथ ही भारतीय जवानों ने सियाचीन के लिये काफी खून बहाया है, इस दृष्टि से भी यह हमारे लिये मायने रखता है।\nयहां के ग्लेशियर के पिघलने से उपजने वाला पानी भारत के लद्दाख क्षेत्र में बहने वाली नूबरा नदी का मुख्य स्त्रोत है, जो आगे चलकर श्योक नदी में मिलता है। श्योक नदी आगे ३००० किमी के बाद इन्डस नदी में तब्दिल हो जाती है जो पाकिस्तान के लिये पेयजल और सिंचाई के लिये सर्वाधिक महत्वपूर्ण है।\nजानकारों का मानना है कि सियाचीन में सैनिक बस्ती के कारण पिछले कुछ वर्षों में यहां बर्फ पिघलने की रफ्तार बढ़ी है और ग्लेशियर की ऊंचाई घटी है। यहां सैनिक अड्डे और पोस्ट के निर्माण के लिये की जाने वाली कैमिकल ब्लास्टिंग भी इसका एक कारण है। भारत ने २००१ में २५० किमी लंबी तेल पाईपलाईन स्थापित की जिसके मारफत बैज़ कैम्प तक केरोसिन और ऐवियेशन ईंधन सप्लाय किया जा सके। भारतीय सेना ने क्षेत्र में स्वच्छता कायम रखने के लिये ‘ग्रीन सियाचीन, क्लिन सियाचीन’ अभियान भी चलाया हुआ है। क्षेत्र में हिम तेंदूए और भूरे भालू जैसी दुर्लभ प्रजातियां पाई जाती हैं।\nक्षेत्र में भारतीय दबदबा प्रमाणित करने के लिये सितम्बर २००७ से सेना ने चुनींदा पर्वतारोही अभियानों को इजातत भी दी है, जो यह दर्शाने के लिये है कि समग्र पर्वत श्रृंखला पर भारतीय नियंत्रण है और पर्वतारोही अभियानों के लिये भारत को किसी की मंजूरी की जरूरत नहीं है।\nखैर, आज जब भारतीय रक्षामंत्री राजनाथ सिंह सियाचीन पहुंच रहे हैं, कम से कम वहां तैनात भारतीय जवानों को निसंदेह बल और हौसला मिलेगा।\nDefense Minister Rajnath Singh India Siachen Glacier visit दौरा भारत रक्षा मंत्री राजनाथ सिंह सियाचीन ग्लेशियर\nवलसाड : ट्रेनों पर पत्थरबाजी का ये कैसा शौक; बदलना पड़ गया पश्चिम एक्सप्रेस का इंजन असामाजिक तत्वों की जुर्रत कहें या बच्चों की नादानी, आखिर किस तरह ट्रेन पर पथराव हुआ, जिससे पूरी ईंजन बदलनी पड़ी? अज्ञात शख्सों के खिलाफ वलसाड आर.पी.एफ में शिकायत दर्ज हुई। बा...\tगुजरात\t30 mins ago


Jeevan Vidya - A Study in Coexistence (जीवन विद्या - सह-अस्तित्व में अध्ययन): प्राणावस्था से जीवावस्था और ज्ञानावस्था तक प्रगटन\nप्राण-सूत्रों में निहित रचना-विधि में विकास होते-होते जीव-शरीर को तैयार कर दिया. दूसरी ओर, गठन-पूर्ण परमाणु के स्वरूप में चैतन्य-प्रकृति शुरू हुआ. गठन-पूर्ण परमाणु अपने में एक कार्य-गति पथ बना कर रखता है – जो अपने में एक आकार होता है. उस आकार की शरीर-रचना प्राण-कोशिकाएं तैयार कर देते हैं. सह-अस्तित्व विधि से यह होता है. यह मनुष्य-कृत नहीं है.\nएक तरफ जीवन एक आकार का कार्य-गति-पथ बनाता है, दूसरी तरफ प्राण-कोशिकाएं उसी आकार की शरीर-रचना तैयार कर देते हैं. इसको सह-अस्तित्व कहा जाए या नहीं कहा जाए? यहाँ से गठरी सब खुलता है. चैतन्य-परमाणु को जितनी आवश्यकता शरीर की है, शरीर को उतनी आवश्यकता चैतन्य-परमाणु की है. ऐसा कैसे? आकार के आधार पर. चैतन्य-प्रकृति के पुन्जाकार के अनुरूप शरीर का आकार होने पर दोनों का संयोग होता है. इसमें आकार को छोटा-बड़ा करने की अर्हता जीवन में रहती है, शरीर में नहीं. गर्भ में शिशु छोटे आकार का होता है, तो जीवन उसके अनुरूप छोटे आकार का हो जाता है. समृद्ध मेधस-तंत्र संपन्न शरीर को जीवन चलाना शुरू करता है. मेधस-तंत्र के बिना जीवन शरीर को चला नहीं पाता. गर्भ में किसी अवधि के बाद शिशु का मेधस-रचना पूरा होता है. मेधस-रचना पूरा होने के बाद जीवन उस शिशु-शरीर को गर्भ से ही संचालित करना शुरू कर देता है. मेधस-रचना पूरा होने से पहले जीवन उसे नहीं चलाता है. माँ के गर्भ में जब तक शिशु-शरीर को जीवन चलाना शुरू नहीं करता – तब तक उसमें हिल-डुल नहीं होता. माँ के शरीर द्वारा ही शिशु-शरीर का पोषण होता रहता है. जब तक शिशु-शरीर में ज्ञान-वाही तंत्र तैयार नहीं हो जाता तब तक माँ का जीवन ही शिशु के शरीर को जिन्दा रखता है. शिशु में ज्ञान-वाही तंत्र तैयार होने के बाद जीवन के बिना शिशु-शरीर जिन्दा नहीं रहता है.\nप्रश्न: जीवन द्वारा शरीर को जीवंत बनाने का क्या अर्थ है?\nप्राण-कोशिकाओं के ताना-बाना से शरीर बनता है. इन ताना-बाना के बीच में छिद्र होता है, जिनमे से जीवन घूमता रहता है, जिससे शरीर जीवंत बनता है. जहां प्राण-कोशायें मृत हो जाती हैं, वहाँ से जीवन घूमता नहीं है – शेष को जीवंत बना कर रखता है. ज्ञान-वाही तंत्र जब तक काम करता है तब तक जीवन जीवंत बनाने का काम करता है. जीव-शरीरों की प्राण-कोशिकाएं पेड़-पौधों की प्राण-कोशिकाओं से भिन्न तरह से काम करती हैं. पेड़-पौधों में जीवन द्वारा जीवंत बनाने की आवश्यकता और प्रावधान नहीं है. पेड़-पौधों से जीव-शरीरों तक प्राण-कोशिकाओं में मात्रात्मक-परिवर्तन के साथ-साथ गुणात्मक-परिवर्तन होता रहा.\nप्रश्न: किसी जीव में जीवन है या नहीं – इसकी कैसे पहचान करेंगे?\nसप्त-धातुओं से रचित शरीर हो, समृद्ध मेधस हो, और मानव के संकेतों को पहचानता हो – ऐसे सभी जीवों में जीवन है.\nप्रश्न: एक गाय और एक घोड़े के शरीरों के चलाने वाले जीवनों में क्या अंतर है?\nदोनों जीवन गठन-पूर्ण परमाणु हैं. उनके पुन्जाकार का ही अंतर है. घोड़े में वंश-अनुशंगीय विधि से विधि से जीवन घोड़े के अनुसार कार्य करता है. गाय में वंश-अनुशंगीय विधि से गाय के अनुसार कार्य करता है.\nजीवन जीव-शरीरों को आशा-बंधन पूर्वक चलाने से शुरू करता है. आशा-बंधन पूर्वक जब तृप्ति नहीं मिलती है तब गुणात्मक-विकास विधि से मनुष्य-शरीर के आकार में स्वयं पुन्जाकार होता है. मनुष्य-शरीर सर्व-प्रथम किसी जीव-शरीर से ही पैदा होता है. उसके बाद प्रजनन विधि से उसका परंपरा बनता है.\nमानव-परंपरा में समझ के अनुसार जीवन के शरीर को चलाने की बात होती है. मानव-परंपरा में समझ न होने के कारण भटक जाता है. मानव-परंपरा में यदि समझ होता तो वह क्यों भटकता?\nWhat can possibly be the reason for this ?\n"शिशु में ज्ञान-वाही तंत्र तैयार होने के बाद जीवन के बिना शिशु-शरीर जिन्दा नहीं रहता है." if it can be enlivened by mother's jeevan before gyan vahi tantra is ready, why not after ? if you have any clue , please share.\nco-existence is optimal and every stage prepares the ground for the next stage. When the neuro system in the body of to-be-born child becomes ready, that is the right stage for getting enlivened byanew jeevan, which isastep towards child's birth. The to-be-born child begins living before getting born.


Shri Ram Pointed out the importance of Janmabhumi - www.bhaskar.com\nHome » Abhivyakti » Jeevan Darshan » Shri Ram Pointed Out The Importance Of Janmabhumi\nश्रीराम ने बताया जन्मभूमि का महत्व Bhaskar News | Dec 10, 2012, 04:53AM IST वाल्मीकि रामायण में एक बड़ा ही प्रेरक प्रसंग आता है। जब श्रीराम ने रावण का वध करके लंका विजय कर ली, तब उन्हें सर्वप्रथम विभीषण का राजतिलक कर उसे लंका के सिंहासन पर आसीन करना था। इस कार्य के लिए उन्होंने लक्ष्मण को चुना।\nलक्ष्मण से श्रीराम ने कहा - 'लक्ष्मण! तुम लंका जाकर विभीषण का विधिपूर्वक राजतिलक करो और फिर लौट आना।' श्रीराम की आज्ञा पाकर लक्ष्मण लंका गए। उन्होंने जैसे ही राजधानी में प्रवेश किया, वे मंत्रमुग्ध रह गए।\nवहां के हरे-भरे वृक्ष, सुंदर पुष्पों व लताओं से आच्छादित बगीचे, कल-कल बहते जल प्रपात, पक्षियों का मनमोहक कलरव और ऊंचे-सुंदर भवनों को देखकर लक्ष्मण का मन प्रसन्न हो गया। उन्होंने विभीषण का राज्याभिषेक किया और फिर लौटकर राम से बोले - 'भैया! लंका ने मेरा मन चुरा लिया है।\nयह नगरी स्वर्ग जैसी है। आपकी आज्ञा हो, तो मैं यहीं रह जाऊं।' श्रीराम ने उनकी बात सुनकर कहा - 'लक्ष्मण! इसमें कोई संदेह नहीं कि लंका का सौंदर्य निराला है। यह सचमुच स्वर्ग जैसी नगरी है। यहां चारों ओर अपार प्राकृतिक सौंदर्य हैं, समृद्धि है।\nकिंतु याद रखो, सौंदर्य, समृद्धि व वैभव से परिपूर्ण होने के बावजूद लंका, अयोध्या की बराबरी नहीं कर सकती, क्योंकि वह हमारी जन्मभूमि है। जहां व्यक्ति जन्म लेता है, वहां की मिट्टी जैसा आनंद कोई अन्य भूमि नहीं दे सकती, इसलिए हमारी अयोध्या तीनों लोकों से बढ़कर है।'\nयह सुनते ही लक्ष्मण की आंखों से लंका का मायाजाल हट गया। वस्तुत: जन्म देकर पालन-पोषण करने वाली जन्मभूमि की अनुभूति दिव्य होती है। अत: उसके प्रति मन में सदा श्रद्धा-भाव रहना चाहिए। (Share your Views)


Luxury Cars Destroyed In Philippines:9करोड़ रुपये की 21 लग्जरी कारों पर चलवाया बुलडोजर! जानिए वजह - Hindi DriveSpark\n11 hrs ago Harley-Davidson Sportster S भारत में हुई लाॅन्च, जानें क्या है कीमत और फीचर्स\n14 hrs ago Royal Enfield का दक्षिणी ध्रुव तक का अभियान: राइडर संतोष विजय कुमार के साथ बातचीत\nNews नागालैंड फायरिंग में6की मौत: CM नेफियू रियो ने दिए SIT जांच के निर्देश, बोले- हत्या की घटना दुर्भाग्यपूर्ण\nUpdated: Saturday, June 19, 2021, 17:52 [IST]\nफिलीपींस में लगभग9करोड़ रुपये की कीमत वाले 21 लग्जरी कारों को नष्ट किया गया है। राष्ट्रपति रोड्रिगो दुतेर्ते के आदेश के बाद कस्टम विभाग ने फिलीपींस की राजधानी मनिला में 18 जून को 21 लग्जरी कारों पर बुलडोजर चलवाकर नष्ट कर दिया। यह कार्रवाई फिलीपींस सरकार की कार तस्करों के खिलाफ कड़ी नीतियों को दर्शाने के लिए की गई है।\nनष्ट की गई इन कारों में पोर्शे 911, मर्सिडीज-बेंज एसएलके, बेंटले फ्लाइंग स्पर, लोटस एलिस, मित्सुबिशी जीप जैसी कंपनियों की कारें शामिल थीं। इन सभी वाहनों को स्मगल कर फिलीपींस में लाया गया था, जिन्हें स्थानीय एजेंसियों ने जब्त कर लिया था। सरकार की तरफ से जारी बयान में कहा गया कि ये नष्ट किए गए वाहन उन वाहनों का हिस्सा थे जो देश में गैरकानूनी तरीके से लाये गए थे।\n2016 में सत्ता में आने के बाद से ही राष्ट्रपति रोड्रिगो करप्शन के खिलाफ कार्रवाई के लिए चर्चा में रहे हैं। राष्ट्रपति ने कहा कि गैरकानूनी तरीके से लाई गईं इन कारों को नष्ट करना जरुरी था। अब दुनिया ने देख लिया है कि हम (फिलीपींस) बिजनेस और निवेश के लिए एक उपयुक्त स्थान है।\nयह पहली बार नहीं है जब फिलीपींस में लग्जरी कारों को सार्वजनिक तौर पर नष्ट किया गया है। इससे पहले फरवरी 2018 में राष्ट्रपति ने ऐसी 30 लग्जरी कारों को नष्ट करने का ऑर्डर दिया था।\nसोशल मीडिया पर फिलीपींस सरकार की इस तरह की कार्रवाई उठा रहे हैं। कई लोगों का कहना है कि इस तरह कारों को बर्बाद करने के बजाय उन्हें निलाम करने से मिले पैसे देश के विकास के काम में लगाना चाहिए।\nImage Courtesy: Bureau of Customs PH\nLuxury cars worth Rs9crore destroyed in Philippines know why. Read in Hindi.


क़ासिद: बेरोज़गारी से दो दो हाथ...\nबेरोज़गारी से दो दो हाथ...\nभोले शंकर (21)॥गतांक से आगे...\nफिल्म भोले शंकर की कहानी अब तक आप लोगों को काफी कुछ साफ हो चुकी होगी। ये कहानी एक विधवा मां और उसके दो बेटों की है। ये कहानी बताती है कि कैसे एक बेसहारा मां अपने बच्चों को अपने बल बूते पाल पोस कर बड़ा करती है। ये कहानी बताती है कि कैसे समाज के उसूल एक औरत से उसकी शादीशुदा ज़िंदगी का सुख छीन लेते हैं। और, ये कहानी ये भी बताती है कि अगर इंसान चाहे और परिवार का साथ मिले तो गांव का भी एक बच्चा पढ़ लिखकर अपने बूते कुछ बन सकता है। इसके लिए ज़रूरी नहीं कि वो सरकारी नौकरी ही करे, बेरोजगारी अपने देश की बड़ी समस्या है और इससे देश के किसी भी कोने का युवा वर्ग अछूता नहीं है। लेकिन अगर आज के युवा बजाय सीधी सादी सरकारी नौकरी के, किसी हुनर में अपना हाथ साफ करें, तो रोज़गार के अवसर आज भी कम नहीं हैं। चूंकि मेहनत का रास्ता कठिन और परेशान कर देने वाला होता है, लिहाजा कई बार बुरी संगत में पड़कर शंकर जैसे लोग गलत रास्तों पर भी निकल जाते हैं, लेकिन भोले जैसे लोग चाहें तो राह भटके लोगों को भी फिर से विकास की मुख्यधारा में जोड़ सकते हैं।\nइधर भोले शंकर की मेकिंग हर दिन आप तक नहीं पहुंच पा रही है। इसके लिए मैं आप लोगों से माफी चाहता हूं। कुछ नित्य जीवन की उठा पटक और कुछ दूसरे प्रोजेक्ट्स के लिए भागदौड़ के चक्कर में इस बार अंतराल कुछ लंबा ही हो गया। चुनाव आते हैं, वादे होते हैं, लेकिन नेताओं की गाड़ियों के गुबार की तरह हर बार पीछे रह जाते हैं आम लोगों के सपने। ऐसा ही एक सपना फिल्म भोले शंकर के भोले ने देखा है। लेकिन मां की संगीत से दूर रहने की ज़िद के आगे उसने अपना सपना कुर्बान कर दिया। दोस्त यार सब जानते हैं कि भोले बढ़िया गाता है। भोले के गुरुजी भी चाहते हैं कि किसी दफ्तर में क्लर्की या खेत में किसानी करने की बजाय भोले अपने इस हुनर को रियाज़ से मांजे और गांव का नाम पूरी दुनिया में रौशन करे। लेकिन, मां की मर्जी जब तक नहीं होती, वो भला कैसे मीलों दूर मुंबई जा सकता है।\nतमाम असमंजस के बाद मां भोले को मुंबई जाने की इजाज़त दे भी देती है, लेकिन शोहरत के शिखर पर पहुंचना आसान नहीं होता। जैसा कि मैं पहले भी लिख चुका हूं कि भगवान कोई बड़ा ईनाम देने से पहले हमारी काबिलियत का इम्तिहान ज़रूर लेता है, भोले की भी ऐसी ही परीक्षा होती है। और, लखनऊ में गानों की शूटिंग के बाद हमें करनी थी उस सीन की शूटिंग जिसमें भोले के सब्र का ये इम्तिहान होना है। भोले ने अपनी गायिकी के गुण दिखाकर म्यूज़िक कंपनी के अफसरों का दिल तो जीत लिया है, लेकिन म्यूज़िक कंपनी चाहती है कि भोले भोजपुरी रैप तैयार करे। रैप का वैसे तो दूसरी लोक भाषाओं से संगम हो चुका है, ये वो विधा है जिसके ज़रिए आज की पीढ़ी अपनी जड़ों से जुड़ने की कोशिश करती है। पंजाबी की पश्चिमी देशों में लोकप्रियता की एक बड़ी वजह ये भी है, वहां की पुरानी पीढ़ी ने आज के नौजवानों को अपने लोकगीतों को उनके हिसाब से ढालने की मोहलत दे दी है। पंजाबी पॉप और रैप का कनाडा और ब्रिटेन जैसे देशों में इस तरह के संगीत का भरा पूरा बाज़ार है। और, अब वक्त आ गया है जब भोजपुरी को भी विदेशों में पली बसी नई पीढ़ी से जोड़ा जाए। इसी सोच के मद्देनज़र हमने फिल्म भोले शंकर में एक भोजपुरी रैप सॉन्ग भी रखा।\nऔर, आज जिस दृश्य की मैं बात करने जा रहा हूं वो फिल्म में ठीक इस भोजपुरी रैप के पहले आता है। ये वो सीन है जब भोले मुंबई में शंकर के घर से तैयार होकर निकलता है और उसे शो से पहले रिहर्सल करना है। रिहर्सल से ठीक पहले कैसे शंकर की असलियत भोले के सामने खुलती है, इसकी चर्चा बाद में कभी होगी। आज इस सीन की बात। तो भोले घर से निकलकर हॉल में पहुंच चुका है। ना मां को पता है कि भाइयों के बीच क्या हुआ और ना ही गुरुजी जानते हैं कि भोले परेशान क्यों है? ये पूरा सीन करीब 18 शॉट्स में पूरा हुआ, जैसा कि मैं पहले ही बता चुका हूं कि भोजपुरी सिनेमा में किसी सीन को कम से कम शॉट्स में पूरा करने की परंपरा चली आ रही है और शायद इसीलिए भोजपुरी सिनेमा को वो दर्जा अब तक हासिन नहीं हुआ जो बस एक एक प्रदेश की भाशा होने के बावजूद तमिल, तेलुगू और मलयालम सिनेमा को हासिल हो चुका है। भोजपुरी सिनेमा के ज़्यादातर कलाकार से लेकर तकनीशियन तक काम को किसी तरह निपटाने में लगे रहते हैं, मेरी और मनोज तिवारी की तक़रार की वजह यही रही।\nइस पूरे सीन में गौरी के आने से पहले तक मनोज तिवारी को बस एकाध लाइन के ही संवाद बोलने थे, बाकी पूरा उनका अभिनय बस चेहरे पर भावों का प्रकटीकरण ही था। सीन शुरू होता और मैं माइक पर वो शंकर के वो संवाद बोलने लगता, जो भोले के अवचेतन मष्तिष्क में घुमड़ रहे हैं। शंकर की बातें याद कर करके भोले परेशान है। वो गा नहीं पा रहा है। गुरुजी आते हैं और भोले को हौसला बंधाते हैं, लेकिन भोले गा नहीं पा रहा। इस सारे सीन में भोले को अपने चेहरे पर परेशानी के भाव दिखाने थे और मनोज तिवारी का उस दिन मूड काफी खुशनुमा था। लेकिन एक दो बार सीन को लेकर मेरी और मनोज तिवारी की तक़रार हुई तो मैं भी थोड़ा तनाव में आ गया और मनोज तिवारी भी। परंतु ये बात मैंने ज़ाहिर नहीं होने दी क्योंकि मुझे तो वैसे भी मनोज तिवारी के चेहरे पर तनाव ही चाहिए था। अब सिचुएशन ये बनी कि मनोज तिवारी मेरी किसी बात से चिढ़कर तनाव में थे और मैं शॉट पर शॉट लिए जा रहा था क्योंकि उनके चेहरे पर ठीक वैसे ही भाव आ चुके थे, जैसे मुझे अपने सीन के लिए चाहिए थे।\nतनाव का सीन खत्म हुआ तो एंट्री होनी थी गौरी यानी मोनालिसा की। मोनालिसा की ऐक्टिंग तो वैसे ही परफेक्ट होती है। उसे इस सीन में पहले भोले का हौसला बंधाना था और भोले के फिर भी ना गा पाने पर रोते हुए हॉल से बाहर भाग जाना था। महज दो तीन रिहर्सल में ही सारे शॉट्स ओके हो गए हालांकि इस सीन को भी मैंने छह शॉट्स में बांटा था। मोनालिसा ने इन शॉट्स में भी कमाल की ऐक्टिंग की है। अगले दिन मनोज तिवारी का पैकअप था, मैंने मनोज से चार दिसंबर से 15 दिसंबर तक का ही समय लिया था और आज तेरह दिसंबर ही थी। अगले दिन सुबह सुबह हमने मनोज के कुछ सीन्स उस गाने की खातिर लिए जिसमें रंभा स्टेज शो के दौरान भोले को रिझाने की कोशिश करती है। गाना हम पहले ही शूट कर चुके थे, बस अगले दिन सुबह सुबह हमने मनोज तिवारी, गोपाल के सिंह और अजय आज़ाद को बिठाकर तीनों के रीएक्शनस शूट किए और हो गया हमारा लखनऊ से रवानगी का वक्त। तय शेड्यूल से एक दिन ही हमारा लखनऊ शेड्यूल पूरा हो गया। अगले अंक में हम लौटेंगे मुंबई और जानेंगे कि फिल्म भोले शंकर के लिए मिथुन चक्रवर्ती के पहले दिन की शूटिंग से पहले हुई कितनी भागदौड़? आप पढ़ते रहिए – कैसे बनी भोले शंकर?\nऔर हां, चलते चलते आज की ताज़ा खबर। आजीवन ब्रह्मचारी रहने की ठाने बैठे फिल्म भोले शंकर के असिस्टेंट डायरेक्टर अज़य आज़ाद पर गोरखपुर की एक मेनका का जादू चल गया है। कल रात वो सात फेरे लेकर गृहस्थी की गाड़ी के हकैया बन गए हैं। अजय आज़ाद को भोले शंकर की पूरी टीम की तरफ से हार्दिक बधाई।\nप्रस्तुतकर्ता Pankaj Shukla पर 5:20:00 pm\nउस दिन मैं बाथरूम जाकर खूब रोया...


क्‍यूं बच्‍चें पेट में से मारते है किक, आइए जानते हैं.. | Interesting Facts About Baby's Kicks During Pregnancy - Hindi Boldsky\n| Published: Tuesday, March 20, 2018, 12:53 [IST]\nअक्‍सर चौथे या पांचवे महीने में गर्भवती महिला को अहसास होता है कि उसके गर्भ में पल रहा बच्चा पैर मारता हैं। जब आपका बच्चा पहली बार पेट में किक मारता है तब आपको अनुभव होता है कि आपने मातृत्व के विश्व में प्रवेश कर लिया है जो जीवन का सबसे सुंदर समय होता है।मातृत्‍व के इस सफर के दौरान यह सबसे सुखद अनुभवों में से एक होता है जब बच्‍चा पेट में से किक मारता हैं।\nमाएं इस दुनिया में उसके आने से प‍हले ही उसे महसूस कर लेती हैं। पेट में बच्चे के द्वारा की गयी प्रत्येक छोटी हरकत आपको यह जानने और चिंता करने पर मजबूर कर देती है कि बच्चा क्या करने की कोशिश कर रहा है।\nबच्चा कैसे किक कर रहा है, कितनी बार किक कर रहा है और बच्चा किक क्यों नहीं कर रहा? प्रत्येक छोटी बात मां के मस्तिषक में एक बड़ा प्रश्न निर्माण करती है और हो भी क्यों न? आखिरकार उसे अपने बच्चे की प्रत्येक गतिविधि जानने का पूरा हक़ है। आइए गर्भावस्था के दौरान बच्चे के किक मारने से संबंधित रोचक तथ्यों के बारे में जानें।\nबच्‍चा देता है प्रतिक्रिया..\nऐसा कहा जाता है कि किक बच्चे के अच्छे स्वास्थ्य का चिन्ह है तथा बच्चा गर्भ के अंदर सक्रिय है। बच्चा वातावरण में परिवर्तन के प्रति तुरंत प्रतिक्रिया दिखाता है, विशेष रूप से तब जब वह कोई बाहरी आवाज़ सुनते हैं।\nजब मां बाईं करवट पर लेटती है तब बच्चे का किक मारना बढ़ जाता है। ऐसा इसलिए होता है क्योंकि जब मां बाईं करवट पर सोती है तब भ्रूण को रक्त की आपूर्ति बढ़ जाती है जिसके कारण बच्चे की हलचल बढ़ जाती है।\nनौ सप्ताह के बाद ही बच्चा किक करना शुरू कर देता है यह बात सच है कि जब बच्चा गर्भ में नौ सप्ताह पूरे कर लेता है तो यह किक मारना शुरू कर देता है। वे माताएं जो दूसरी बार मां बन रही है उनमें गर्भावस्था के 13 सप्ताह पूरे होते ही बच्चा किक मारना शुरू करता है।\nकिक की संख्या कम होना यह बताता है कि बच्चा कमज़ोर है यदि गर्भ में बच्चे की गतिविधियाँ कम हो तो यह चिंता का कारण हो सकता है। यदि आपके बच्चे के किक सामान्य से कम हो रहे हैं तो इससे यह पता चलता है कि बच्चे को ऑक्सीजन की पर्याप्त आपूर्ति नहीं हो रही।\nकम मारता है किक\n36 सप्ताह के बाद किक कम होने का यह अर्थ नहीं है कि कोई परेशानी है जैसे ही 36 सप्ताह के बाद आपका बच्चा बड़ा हो जाता है वैसे वैसे यह कम किक करता है।\nRead more about: pregnancy kids women गर्भावस्‍था शिशु\nInteresting Facts About Baby's Kicks During Pregnancy\nStory first published: Tuesday, March 20, 2018, 12:53 [IST]


कांगड़ा: बिलिंग में शुरू हुई नेशनल एक्यूरेसी पैराग्लाइडिंग प्रतियोगिता – MH One News\nकांगड़ा: बिलिंग में शुरू हुई नेशनल एक्यूरेसी पैराग्लाइडिंग प्रतियोगिता\nबीड़ बिलिंग घाटी में आज से4दिन तक चलने वाली नेशनल एक्यूरेसी पैराग्लाइडिंग प्रतियोगिता का शुभारंभ हो गया. इसका शुभारंभ बैजनाथ के विधायक किशोरी लाल ने हरी झंडी देकर किया. इस मौके पर हवन यज्ञ का भी आयोजन किया गया.\nइस मौके पर विधायक किशोरी लाल ने कहा कि बीड़ बिलिंग घाटी की एक अपनी पहचान है और सरकार इस घाटी को विकसित करने में अपना पूरा सहयोग करेगी. बिलिंग में आज मौसम साफ है. ऐसे में पायलट आज फ़लाइंग का खूब लुत्फ उठाएंगे.\nलेकिन प्रतियोगिता के पहले दिन पर्यटकों की भारी कमी खली. प्रतियोगिता में एक 14 साल की किशोरी भी भाग ले रही है. इस प्रतियोगिता में भाग लेने के लिए 10 देशों के 80 पायलटो ने पंजीकरण करवाया है. अभी तक पंजीकृत प्रतिभागियों में से 30 विदेशी पायलट है.\nइसके अलावा आर्मी एंडवेचर्स टीम के 10 सैनिक भी आयोजन में भाग ले रहे है। इस मौके पर एसडीएम बैजनाथ सुनयना शर्मा, डीएसपी बैजनाथ, राजकुमार कौड़ा, मिलाप राणा, विरेंद्र कटोच, रविंद्र बिटटू, बीड़ के उपप्रधान सुरेश ठाकुर सहित कई गणमान्य लोग मौजूद रहे.


स्पेशल ट्रैन : 12 मई से शुरू होने जा रही 15 रुटों पर ट्रेनें, यात्रा से पहले जानें ये कुछ जरूरी बातें। | | socifry\nस्पेशल ट्रैन : 12 मई से शुरू होने जा रही 15 रुटों पर ट्रेनें, यात्रा से पहले जानें ये कुछ जरूरी बातें।\nभारतीय रेलवे 12 मई यानी मंगलवार से मजदूरों के लिए चलाई जाने वाली ट्रेनों के अलावा 15 विशेष यात्री ट्रेनें चलाएगा। ये सभी ट्रेनें पूर्ण रूप से एसी कोच वाली होंगी. इसमें किराया भी ज्यादा लगेगा. इन सभी ट्रेनों का संचालन नई दिल्ली रेलवे स्टेशन से होगा। जो भारत के 15 शहरों तक यात्रियों को पहुंचने में मदद करेंगी।\nआइए जानते हैं इस सफर से जुड़ी5सबसे जरूरी बाते :\n1 कुल ट्रेनों की संख्या 30 होगी, जिनके लिए टिकट बुकिंग की सुविधा आज शाम4बजे शुरू कर दी जाएगी. इन विशेष ट्रेनों के टिकट IRCTC की वेबसाइट https://www.irctc.co.in/ से ही बुक हो सकेंगे। यात्री सफर के लिए टिकट की बुकिंग रेलवे या आईआरसीटीसी के ऐप से भी कर सकते हैं। इसके लिए किसी भी रेलवे स्टेशन पर टिकट काउंटर की खिड़की को नहीं खोला जाएगा और न ही रेलवे के एजेंट इस टिकट को बुक कर सकेंगे।\n2 इन 30 ट्रेनों का किराया भी आम दिनों में लगने वाले किराए से ज्यादा होगा। बताया जा रहा है कि इसका किराया राजधानी एक्सप्रेस के किराए जितना होगा और इसे डायनेमिक रखा जाएगा। ट्रेन के टिकट की कीमत ज्यादा इसलिए रखी गई है ताकि ज्यादा जरूरत वाले लोग ही यात्रा के लिए निकलें और भीड़ न हो. हालांकि, तत्काल और प्रीमियम तत्काल टिकट की भी सुविधा नहीं दी जाएगी।\n3 एक कोच में मौजूद रहने वाले सभी 54 सीटों के लिए बुकिंग होगी. लेकिन बिना कंफर्म टिकट के किसी भी यात्री को यात्रा के लिए अनुमति नहीं दी जाएगी और न ही कोई व्यक्ति बिना कंफर्म टिकट के स्टेशन में प्रवेश पा सकेगा। ऐसे में यात्रियों के बीच आसानी से सोशल डिस्टेंस का पालन हो सकेगा.\n4 ट्रेन में सफर के लिए यात्रियों को ट्रेन की टाइमिंग से एक घंटे पहले स्टेशन पहुंचना होगा। इसके बाद रेलवे की तरफ से उनकी मेडिकल जांच की जाएगी और पूर्ण रूप से स्वस्थ्य पाए जाने पर सफर के लिए अनुमति दी जाएगी। यात्रियों के लिए चेहरे पर मास्क लगाना अनिवार्य होगा। सफर के दौरान सभी कोच एसी होंगे लेकिन कंबल, तौलिया और चादर की सुविधा नहीं होगी। ऐसे में तापमान को सामान्य रखा जाएगा ताकि यात्रियों को ज्यादा ठंड न लगे या किसी प्रकार की परेशानी न हो।\nनई दिल्ली रेलवे स्टेशन से चलने वाली ये 15 ट्रेनें पटना, हावड़ा, डिब्रूगढ़, अगरतला, बिलासपुर, रांची, मुंबई सेंट्रल, अहमदाबाद, भुवनेश्वर, सिकंदराबाद, बेंगलुरु, चेन्नई, तिरुवनंतपुरम, मडगांव और जम्मू-तवी स्टेशन जाएँगी।\nhttps://socifry.com/wp-content/uploads/2020/05/Indian-railways-rules.png 400 800 socifry http://socifry.com/wp-content/uploads/2020/05/Socifry.com-3-e1588643226329.png socifry2020-05-11 10:42:362020-05-11 11:46:06स्पेशल ट्रैन : 12 मई से शुरू होने जा रही 15 रुटों पर ट्रेनें, यात्रा से पहले जानें ये कुछ जरूरी बातें।\nलॉक डाउन मैं कुछ रहत : नई दिल्ली... स्पेशल ट्रैन : कब और कहां से चलेगी...


संघ लोक सेवा आयोग ने CDS II परीक्षा के एडमिट कार्ड किए जारी, यहां से करें डाउलोड- हरिभूमि, Haribhoomi\nसंघ लोक सेवा आयोग ने CDS II परीक्षा के एडमिट कार्ड किए जारी, यहां से करें डाउलोड\nUPSC CDS II 2018: संघ लोक सेवा आयोग(यूपीएससी) ने सीडीएस परीक्षा II 2018 के एडमिट कार्ड जारी कर दिए है। यूपीएससी ने सीडीएस परीक्षा II 2018 के एडमिट कार्ड लिंक जारी बनाया है\nटीम डिजिटल/हरिभूमि, दिल्ली25 Oct 2018 5:49 PM GMT\nUPSC CDS II 2018: संघ लोक सेवा आयोग(यूपीएससी) ने सीडीएस परीक्षा II 2018 के एडमिट कार्ड जारी कर दिए है। यूपीएससी ने सीडीएस परीक्षा II 2018 के एडमिट कार्ड लिंक जारी बनाया है और उसे अपनी ऑफिशियल वेबसाइट पर डाला गया है।\nउम्मीदवार अपना एडमिट कार्ड वेबाइसट upsconline.nic.in से डाउलोड कर सकते हैं। उम्मीदवार 18 नवंबर 2018 तक आपना एडमिट कार्ड कर सकतें है और सीडीएस परीक्षा II 2018 11 नवंबर को आयोजित होगी।\nआपको बता दें कि यूपीएससी हर साल सीडीएस परीक्षा का आयोजित कराता है। इस परीक्षा के माध्यम इंडियन मिलिट्री अकेडमी (आईएमए), एयरफोर्स अकेडमी, इंडियन नेवल अकेडमी और ऑफिसर्स ट्रेनिंग अकेडमी (ओटीए) में प्रवेश मिलता है।\nUPSC CDS (II) admit card 2018: ऐसे करें डाउनलोड\nचरण 1. UPSC की ऑफिशियल वेबसाइट upsconline.nic.in पर क्लिक करें।\nचरण 2. होम पेज 'e-Admit Cards for VARIOUS EXAMINATIONS OF UPSC' पर क्लिक करें\nचरण 3. फिस नया पेज खुलेगा, उसमें Combined Defence Services Examination (II), 2018 लिंक के\nDOWNLOAD टैब पर क्लिक करें।\nचरण 4. फिर नया पेज खुलगा उसमें रजिस्ट्रेशन आईडी और रोल नंबर दो ऑप्शन होगें, किसी एक पर क्लिक करें।\nचरण 5. उसमें रजिस्टेशन आईडी या रोल नंबर और डीओबी और कैप्चा कोर्ड दर्जकर संबिट कर दे\nचरण 6. आपका एडमिट कार्ड स्क्रीन पर आ जाएगा,इसे डाउलोड कर प्रिंटआउल निकाल लें।\nupsc cds ii 2018 upsc cds exam ii upsc admit card upsc cds exam 2018 admit card cds admit card 2018 cds admit card upsconline.nic.in upsc cds II 2018 exam date upsc cds admit card upsc cds ii 2018 admit card यूपीएससी सीडीएस II 2018 यूपीएससी सीडीएस परीक्षा II यूपीएससी एडमिट कार्ड यूपीएससी सीडीएस एडमिट कार्ड 2018 करियर न्यू�


रायटोक्रेट कुमारेन्द्र: अभिभावक भी अपना कर्तव्य समझें\nआये दिन दुर्घटनाओं में लोगों के मारे जाने के समाचार सामने आते रहते हैं. किसी की भी मृत्यु हो वो समाज के संवेदनशील लोगों को अन्दर तक आहत करती है. इसमें भी यदि दुर्घटना में मारे जाने वाले बच्चे होते हैं अथवा किशोरावस्था के लोग होते हैं तो कष्ट और बढ़ जाता है. आये दिन देखने में आता है कि कभी सेल्फी लेने के चक्कर में, कभी तेज रफ़्तार बाइक चलाने में, कभी अनियंत्रित हो जाती कार से, कभी स्कूल वैन के पलट जाने से, कभी वाहनों के आपस में टकरा जाने से अथवा कभी किसी और कारण से नौजवान मौत के मुँह में जा रहे हैं. ऐसी घटनाओं पर समाज में क्षणिक प्रतिक्रिया होती है, प्रशासन को दोष दे लिया जाता है, किसी चौराहे पर, किसी स्मारक पर जाम लगाकर नारेबाजी कर ली जाती है, कहीं एक श्रद्धांजलि सभा करके, मोमबत्तियाँ जलाकर मृतकों के प्रति संवेदनाएं प्रकट कर ली जाती हैं. इन तमाम कृत्यों के द्वारा सामान्य नागरिक अपने दायित्वों, अपने कर्तव्यों की इतिश्री कर लेता है. किसी भी तरह की दुर्घटना पर प्रशासन को दोषी ठहरा देना आज आम हो गया है. दुर्घटना के लिए शासन-प्रशासन को जिम्मेवार बताकर अपने आपको दोषमुक्त कर लेने की संकल्पना आज सहज रूप में दिखाई देने लगी है. क्या वाकई एक सामान्य नागरिक का दायित्व, उसका कर्तव्य इतना ही है? क्या वाकई समूची जिम्मेवारी सिर्फ और सिर्फ प्रशासन की है? हम नागरिकों की, माता-पिता की, घर-परिवार की कोई जिम्मेवारी नहीं है? क्या शैक्षणिक संस्थानों का एकमात्र उद्देश्य पाठ्यक्रम को समाप्त करवाना भर रह गया है? क्या शिक्षकों का, शैक्षणिक संस्थानों का दायित्व नहीं है कि वे अपने यहाँ पढ़ने वाले बच्चों को सजगता, सतर्कता, सुरक्षा के बारे में जागरूक करें? क्या पारिवारिक स्तर पर बच्चों को संयमित रहने, अनुशासित रहने के बारे में नहीं बताया जा सकता है?\nस्कूल यूनिफार्म में तेज गति से बाइक दौड़ाते बच्चे दिखना आम बात है. किसी को भी ऐसे दृश्य देखकर अब आश्चर्य नहीं होता है. तेज गति से फर्राटा भरती बाइक, बिना हेलमेट के चलाई जाती बाइक, तीन-तीन लोगों का बाइक पर जमे होना किसी के लिए आपत्ति का कारक नहीं बनता है. एक तो लोगों द्वारा ऐसे नियम विरुद्ध कार्यों पर रोक-टोक नहीं की जा रही है और यदि की भी जा रही है तो इन बच्चों द्वारा उस पर ध्यान नहीं दिया जा रहा है. नियमानुसार स्कूल में पढ़ रहे बच्चों का ड्राइविंग लाइसेंस नहीं बन सकता है. ऐसे में विडम्बना यह है कि ऐसे बच्चों को न तो घर-परिवार में रोका जाता है और न ही सड़क पर यातायात पुलिस के द्वारा उनको प्रतिबंधित किया जाता है. यहाँ समझने वाली बात ये है कि स्कूल के बच्चे को बाइक किसी घर से ही मिली होगी. चाहे वो उसका अपना घर रहा हो अथवा उसके किसी दोस्त का. क्या उनके माता-पिता का दायित्व नहीं बनता है वे बच्चों को बाइक चलाने से रोकें. यहाँ दुर्घटना होने की स्थिति में प्रशासनिक लापरवाही से अधिक पारिवारिक लापरवाही का मामला सामने आता है. ऐसी कई-कई दुर्घटनाएँ नदियों, बाँधों, रेलवे ट्रेक, सड़क, आदि पर आये दिन दिखाई देती हैं.\nप्रथम दृष्टया ऐसे मामलों में प्रशासन को दोषी ठहराया जा सकता है. किसी भी नागरिक की सुरक्षा का दायित्व प्रशासन का है. महज इतने भर से आम नागरिक अथवा परिवार भी अपने दायित्व से मुँह नहीं मोड़ सकता है. बच्चों को घर में, स्कूल में जागरूक किया जाना चाहिए. न केवल अपनी सुरक्षा वरन अन्य दूसरे नागरिकों की सुरक्षा के बारे में बताया जाना चाहिए. हमें समझना होगा कि प्रशासनिक तंत्र के पास नागरिकों की सुरक्षा के साथ-साथ नागरिक-विकास के, समाज-विकास के अनेकानेक कार्य होते हैं. एक सामान्य अवधारणा में नागरिकों की संख्या की तुलना में सरकारी मशीनरी, प्रशासनिक तंत्र बहुत-बहुत छोटा और अत्यंत सीमित है. उसकी पहुँच प्रत्येक क्षेत्र में बना पाना न तो व्यावहारिक है और न ही सरल है. ऐसे में आम नागरिक की भी जिम्मेवारी बनती है कि वो समाज में प्रशासनिक भूमिका निर्वहन के लिए खुद को तैयार करे. जीवन कितना अनमोल है इसकी अहमियत बच्चों को, नौजवानों को बताये जाने की आवश्यकता है. ध्यान रखना चाहिए कि जिन बच्चों को देश की, समाज की आधारशिला रखनी है, उसका भविष्य बनना है उनका यूँ चले जाना किसी के हित में नहीं है. किसी भी बच्चे का, नौजवान का चले जाना जितना हानिकारक और दुखद एक परिवार के लिए है, उतना ही किसी समाज और देश के लिए भी है. यदि समाज का एक-एक नागरिक, माता-पिता, शिक्षक स्वयं को प्रशासन का अंग मानकर बच्चों को सचेत करने का कार्य करें, बच्चों को अनुशासित करने का दायित्व निभाएं, बच्चों को जीवन की महत्ता के बारे में समझाएँ तो आये दिन बच्चों की लापरवाही से होने वाली दुर्घटनाओं को रोका जा सकता है. बच्चों को असमय मौत के आगोश में जाने से रोका जा सकता है. परिवार, समाज, देश की अमूल्य क्षति को रोका जा सकता है.\nPosted by राजा कुमारेन्द्र सिंह सेंगर on June 23, 2016\nLabels: accident, अभिभावक, दुर्घटना, परिवार, प्रशासन, बच्चे, समाज, सरकार\nkuldeep thakur June 23, 2016 at 2:06 PM\nHARSHVARDHAN June 24, 2016 at 11:08 PM\nसु-मन (Suman Kapoor) June 25, 2016 at 11:46 AM\nकविता रावत June 25, 2016 at 11:53 AM